Γ ρ η γ ο ρ η ς: Φεβρουαρίου 2006\nΑναρτήθηκε από Γρηγόρης στις 12:09 π.μ. 5 σχόλια:\nΆρθρα της εφημερίδας "Καθημερινή" για την ελληνική blog-οσφαιρα\nΤην Κυριακή 26-02-2006 η εφημερίδα "Καθημερινή" δημοσίευσε δύο άρθρα για την ελληνική blog-οσφαιρα με τίτλους α)Τι περιέχει η ελληνική «μπλογκόσφαιρα» και β)Κάθε λεπτό γεννιέται ένα νέο blog.\nΠαρά την υπερβολή τους αξίζει μια ανάγνωση... Τα σχόλια δίκα σας.\nΤι περιέχει η ελληνική «μπλογκόσφαιρα»\nΚάθε λεπτό γεννιέται ένα νέο blog\nΑναρτήθηκε από Γρηγόρης στις 4:55 μ.μ. Δεν υπάρχουν σχόλια:\nΗ συμφωνία τελικά εφαρμόστηκε... με βάση την ερμηνεία της Λίνας! Ίσως έτσι να είναι καλύτερα... Ψυχοφθόρες καταστάσεις! Υπάρχει ελπίδα πάλι για το Φλεβάρη. Το Φλεβάρη του 2008. Τότε που ο Φλεβάρης θα έχει 29... Τι νόημα να έχουν όλα αυτά; Η πρόκληση ίσως να είναι μια εξήγηση. Αν και σε ζητήματα καρδιάς και εγωισμού δεν υπάρχουν λογικές...\nΤέλος Φλεβάρη του 2000. Δίσεκτη χρονιά. Όταν χτυπάει η πόρτα και δεν είναι ο γαλατάς αλλά ο έρωτας. ( Το ξέρω ότι όλα αυτά σου ακούγονται γλυκανάλατα και σου προκαλούν αηδία. Έχεις δίκιο αλλά δεν έχω άλλο τρόπο περιγραφής... τουλάχιστον για την αρχή της ιστορίας.)\nΗ Λίνα μέχρι τότε ήταν κάτι μεταξύ φίλης και γνωστής. Χαμηλών τόνων. Φοιτήτρια οδοντιατρικής. Συνηθισμένος τύπος γυναίκας. Θα την χαρακτήριζα καλό κορίτσι.\nΠαρέα σε αποκριάτικο πάρτι. Η απέχθειά μου για τις απόκριες ήταν και είναι δεδομένη!!! Πάντα κάτι στραβό γινόταν τις Απόκριες. Από μικρός σιχαινόμουν αυτές τις μέρες. Μα τι να κάνω. Είπα να ξορκίσω τους φόβους και να απολαύσω ένα αποκριάτικο πάρτι.\nΉταν χαρακτηριστική η σκηνή υπό τους ήχους της μουσικής και την γλυκιά επίδραση του ποτού να λέω στη Λίνα ότι μισώ τις Απόκριες. Μέσες άκρες της εξήγησα τα «άσχημα της Αποκριάς» που κουβάλαγα εδώ και χρόνια. Και η απάντησή της αφοπλιστική: « Ίσως να αλλάξεις γνώμη». Δεν έδωσα και πολύ σημασία σ’ αυτή τη φράση – χρησμός. Και αυτό γιατί η Λίνα σε τέτοιες καταστάσεις πάντα έλεγε λόγια παρηγοριάς. Οπότε μια από τα ίδια , σκέφτηκα.\nΤο τέλος της νύχτας , το σκόρπισμα της παρέας και η ιστορική ερώτηση της Λίνας:\n«Θέλεις παρέα για απόψε το βράδυ;».\nΚάποιο πρόβλημα έχουν τα αυτιά μου, υπέθεσα. Αμηχανία. Χιλιάδες σκέψεις και ερωτηματικά σε ένα δευτερόλεπτο. Δεν ήταν ζήτημα συντηρητισμού αλλά αυτή η φράση δεν είχε καμία σχέση με το χαρακτήρα και την εικόνα της Λίνας. Εξάλλου δεν υπήρχε καμία προδιάθεση. Κάποιο σημάδι που να έδειχνε ότι κάτι μπορεί να «παιχτεί» με τη Λίνα.\n«Θέλεις παρέα για απόψε το βράδυ;». Η παραπάνω σκηνή θα πρέπει να είναι ο ορισμός του αιφνιδιασμού. Μιλάμε για τρομοκρατική ενέργεια!!! Με την καλή έννοια βέβαια. Μπόρεσα και απάντησα στην ερώτηση της Λίνας.\n«Ναι» , είπα. Ήθελα να ρωτήσω πολλά αλλά ... τέτοια ώρα... τέτοια ερώτηση... τέτοιες απαντήσεις....\nΣε λίγα λεπτά με τη Λίνα στο σπίτι μου. Στο κρεβάτι. Διέκρινα ίχνη φόβου στο βλέμμα της Λίνας. (όχι βέβαια για αυτό που είδε...) . Ίχνη φόβου για την τόλμη της! Για την τόλμη της, που έγινε πράξη.\nΞημέρωμα! Ξημέρωμα μιας νέας σχέσης. Χωρίς ύπνο...Μου άρεσε η τόλμη της Λίνας και είπα να ακολουθήσω το παράδειγμά της. Και από ιδέες πάω καλά...\n«Θα ήθελα ανεξάρτητα από την πορεία της σχέσης μας να κάνουμε την εξής συμφωνία: Να βρισκόμαστε κάθε χρόνο αυτή την ημερομηνία και να κάνουμε έρωτα. Και ας έχουμε σχέση και ας είμαστε παντρεμένοι με άλλους συντρόφους.» , αυτή ήταν η δική μου τολμηρή πρόταση.\nΗ Λίνα με χαρακτηριστική ευκολία συμφώνησε. Παράξενο σκέφτηκα.\nΞημέρωνε 29η Φλεβάρη 2000. Κάτι που δεν το σκέφτηκα...\nΟ έρωτας χτυπούσε πιο δυνατά τους επόμενους μήνες... Τόσο δυνατά που ήρθε και ο χωρισμός μετά από έξι μήνες. Όπως συμβαίνει με όλες τις ιστορίες... Σεπτέμβρης ήταν...Το τέλος με άσχημο τρόπο. Παρόλα αυτά η Λίνα κυρία στις συμφωνίες της...\nΛίγο πριν το τέλος ρώτησα αν ισχύει η συμφωνία μας.\n«Μα και βέβαια ισχύει, βρε Γρηγόρη».\n«Τότε θα τα πούμε σύντομα», είπα και έσπευσα να την φιλήσω. Με απώθησε. Όχι για να αποφύγει το φιλί... αλλά να μου διευκρινίσει ότι δεν είναι και τόσο σύντομα....\n«29 Φλεβάρη 2004 θα τα πούμε» , είπε η Λίνα και έσπευσε να με φιλήσει.\nΚόκαλο! Πάγωσα! Κρύο φιλί!\nΠριν προλάβω να ρωτήσω η Λίνα διευκρίνισε ότι η συμφωνία μας κλείστηκε 29 Φλεβάρη 2000 οπότε το επόμενο ραντεβού θα είναι στις 29 Φλεβάρη... 2004. Αρχικά το πήρα ως αστείο αλλά... τα πράγματα ήταν σοβαρά. Η Λίνα το εννοούσε. Θα κάναμε έρωτα κάθε 29 Φλεβάρη.... κάθε 4 χρόνια.\nΔεν πίεσα την κατάσταση διότι δεν ήθελα να αρνηθεί ολοκληρωτικά τη συμφωνία μας.\n29 Φλεβάρη 2004. Η Λίνα πριν λίγο καιρό είχε παντρευτεί. Εγώ με μακροχρόνια σχέση. Βρεθήκαμε εκείνο το βράδυ στην Αθήνα. Ο καθένας μας βρήκε τρόπο και ήρθε στο ραντεβού. Περάσαμε μαζί μόνο και μία νύχτα. Νύχτα με ενοχές... Απατούσαμε και οι δύο τους συντρόφους μας... Νύχτα της ντροπής!\nΔε ξέρω αν μου άρεσε. Δεν ξέρω αν άρεσε στη Λίνα. Τελικά τίποτα δεν μένει όρθιο , τίποτα δεν είναι αιώνιο.\nΤους ανθρώπους , τους αγαπάς την κατάλληλη στιγμή. Μη ζητάς διαχρονικές καταστάσεις.\nΤο παρελθόν έχει θέση στο σήμερα , στο αύριο;\nΑναβίωση έρωτα; Αναβίωση σεξ;\nΗ συμφωνία είναι ακόμη σε ισχύ. 29 Φλεβάρη 2008 είναι το επόμενο ραντεβού.\nΠρος το παρόν είμαι ευτυχισμένος που ζω... στο 2006 και ο Φλεβάρης έχει 28 ημέρες...\nΤο Φλεβάρη του 2000 μπορείς να μου τον δώσεις;\nΤότε παράτα με....\nΣυμφωνία του έρωτα και ... της ντροπής...\nΛίνα, Λίνα, κι αν σε χάνω,\nδεν θα σε ξαναπικράνω,\nσαν το σκύλο με τη γάτα,\nη αγάπη μας στη στράτα.\nΛίνα, Λίνα, παίρνω φόρα\nκι όλα τ’ άπλυτα στη φόρα,\nέχεις ομορφιά φιδίσια,\nτι γυρεύεις στα Πατήσια;\nΑναρτήθηκε από Γρηγόρης στις 10:04 π.μ. Δεν υπάρχουν σχόλια:\nΤο νέο λογότυπο της Vodafone\nΑναρτήθηκε από Γρηγόρης στις 8:06 μ.μ. Δεν υπάρχουν σχόλια:\nΛυπάμαι , που σου χάλασα την Τσικνοπέμπτη\nΤσικνοπέμπτη. Σήμερα το τσικνίζουμε λέει... Τρώμε κρέας. Ψητό! Μα και τις υπόλοιπες ημέρες πάλι το ίδιο συμβαίνει: τρώμε τις σάρκες μας. Κρέας ανθρώπινο. Υπερβολικές εκφράσεις κόντρα στο πνεύμα των ημερών.\nΧαλάρωσε μου λένε... Δε μπορώ! Είναι κάτι στιγμές που δεν έχεις ανάγκη τη χαλάρωση. Αδέσποτες σφαίρες γυρνάνε στο μυαλό και ο ήχος του κρότου σπάει τη σιωπή. Αυτή τη στιγμή που νιώθεις το τι έκανες.... Τσικνοπέμπτη του χθες. Και δεν είναι ανάγκη να είναι Απόκριες. Αδέσποτες μέρες και λόγια και έργα... Για κάθε έγκλημα που έκανες για κάθε σάρκα που «έφαγες»...\nΚαιρός για εξομολόγηση; Δε νομίζω....\nΔείξε μου όμως ένα δρόμο. Τι λόγια να σου γράψω. Όλα έχουν ειπωθεί. Ρίξε μια ματιά στο κόσμο.\nΝα τρώμε ο ένας τις σάρκες του άλλου. Ωμό κρέας! Να η Τσικνοπέμπτη που ψάχνεις. Και τα καταφέρνεις έτσι ώστε κάθε μέρα να είναι Τσικνοπέμπτη.\nΌχι δεν με ανησυχεί αυτή η κατάσταση. Το θεωρώ πιο υγιές. Τουλάχιστον δεν είναι ύπουλο. Είναι πιο έντιμο. Το κάνεις και εσύ σίγουρα.... Δεν μπορεί να είσαι τόσο αθώος. Όλο και κάτι «έφαγες». Δε έχω σκοπό να σε κατηγορήσω.\n«Δυστυχώς έτσι μας έκαναν...» , αυτό νομίζεις;\nΠάλεψε να ακούσεις και μια άλλη άποψη. Σαρκοφάγος από τη φύση του ο άνθρωπος. Παλαιστής και ... νοημοσύνη! Γιατί να μη στραφεί ενάντια στο είδος του;;;\nΕρωτήματα προβοκάτσιας! Παιχνίδι με τα ερωτήματα.\nΜη νομίζεις ότι στηρίζω την κακή πλευρά του ανθρώπου. Απλά υπάρχει και αυτή. Και το άσχημο είναι ότι σήμερα υπερέχει το αρνητικό...\nΑποτύχαμε να χαλιναγωγήσουμε τον εγωισμό μας.\nΛόγια μπορώ να σου χαρίσω. Εσύ ομορφιά θα μου χαρίσεις;\nΜέχρι τότε θα τρέφομαι με σάρκες. Δεν είναι και η καλύτερη διατροφή. Αισιοδοξώ για την πρόοδο της επιστήμης. Κάτι θα βρεθεί να σβήσει την χοληστερίνη και τα τριγλυκερίδια.\nΑν σε τρομοκράτησα λυπάμαι δεν ήταν αυτός ο σκοπός μου. Ξύπνησα με άσχημη διάθεση. Μάλλον η χθεσινή σάρκα μου έπεσε βαριά...\nΚαι δεν είχα ούτε την πουτάνα coca-cola να κάνω ένα καλό ρέψιμο... Τόση ατυχία! Άντε να έρθω στα ίσια μου σήμερα.\nΑκονίζω δόντια για τις επόμενες σάρκες.\nΜα ξέρω ότι θα την πατήσω... με μια αναπηρία καρδιάς και με πνεύμα συγχώρεσης βλέπω γρήγορα να γίνομαι τροφή στα δόντια των άλλων σαρκοφάγων...\nΜόνο να ξέρουν είμαι άνοστος. Ας ρίξουν λίγο αλάτι μήπως φτιάξει η γεύση...\nΆντε και καλή Τσικνοπέμπτη μάγκες...\nΑναρτήθηκε από Γρηγόρης στις 10:37 π.μ. Δεν υπάρχουν σχόλια:\nΧούντα φίλε μου , χούντα\nΕπιστράτευση! Ακύρωση δικαιώματος απεργίας. Κατοχή Πειραιά από δυνάμεις των ΜΑΤ. Ξύλο και δακρυγόνα. Αν δεν είναι αυτός ο ορισμός της χούντας τότε τι είναι η χούντα;\nΤο δικαίωμα στην απεργία είναι πάντα ιερό. Κάθε απεργία έχει και κοινωνικό αντίκτυπο. Με φασισμό δεν λύνεις προβλήματα. Η επιστράτευση είναι μορφή βίας... και η βία φέρνει πάντα βία.\nΆντε τώρα να συμμαζέψεις την κατάσταση....\nΜπράβο κύριε Καραμανλή! Κύριε Κεφαλογιάννη!\nΑναρτήθηκε από Γρηγόρης στις 8:44 μ.μ. 2 σχόλια:\nΟ ήλιος του χειμώνα , η πτώση του ελικοπτέρου...\nΉλιος του Φλεβάρη. Αναγκαία και ικανή συνθήκη για καλή διάθεση. Μετά το μαύρο του χειμώνα και το άσπρο του χιονιού καιρός για το κίτρινο του ήλιου... Παιχνίδι των χρωμάτων και της ψυχολογικής διάθεσης. Μερικές φορές η αλλαγή διάθεσης είναι πιο απλή υπόθεση. Αρκεί μια ωραία εικόνα , ένα σου χαμόγελο , μια καλή σου λέξη...\nΟύτε χάπια , ούτε ψυχολόγοι.... Και ας λένε ότι δεν υποφέρεται ετούτος ο χειμώνας!\nΤώρα πια είμαστε στα εύκολα. (έτσι θέλω να πιστεύω).\nΜια βόλτα είναι ικανή να αποδείξει τα πάντα. Σαν σήμερα. Μια βόλτα με τον ήλιο του χειμώνα. Επαναστάτης ο ήλιος. Τολμά μέσα στο Φλεβάρη και κάνει παιχνίδι. Ζεσταίνει! Ανθρώπους και σκέψεις. Αισιόδοξες σκέψεις. Αυτός είναι Θεός. Κάτι ήξεραν οι Αρχαίοι... Μαγική δύναμη! Μαγική εικόνα! Τι άλλο να ζητήσεις; Άντε και τον απαιτούμενο χρόνο για την ηλιακή απόλαυση.\nΤο μυαλό κάνει προβοκάτσια και με οδηγεί στη διατύπωση του κλασικού ρητού : «όταν έχουμε χρόνο δεν έχουμε χρήμα και όταν έχουμε χρήμα δεν έχουμε χρόνο». Νομίζω ότι η προβοκάτσια πέτυχε. Ακόμη και ο ήλιος έχει το κόστος του. Μια βόλτα έχει το κόστος της...\nΜα τι μαλακίες γράφω... Γρήγορα να φύγω. Σε άλλα μονοπάτια! Το όνειρο και το παράλογο. Εκεί είναι ο κόσμος μου. Δε σου ζητάω να τον ακολουθήσεις. Ούτε ζητάω να τον διαβάσεις... Να με καταλάβεις ! Μπορείς;\nΆνοιξε μου μια αγκαλιά! Το «θέλω» του «τώρα» κόντρα στο ξεχασμένο και το λυπημένο. Ξέρω σε μπέρδεψα. Όχι δεν ήταν αυτός ο σκοπός μου.\nΔιάβασέ με σωστά και κατάλαβε πόσο αισιόδοξος είμαι... Τόσο αισιόδοξος που δεν κοιμάμαι. Περιμένω τα έκτακτα γεγονότα.\nΚαι οι μαλάκες δημοσιογράφοι δεν έβγαλαν ούτε ένα έκτακτο δελτίο ειδήσεων : «Σήμερα ο ήλιος είναι παρόν κόντρα στο χειμώνα» , αυτή θα ήταν είδηση!!!\nΑντίθετα έβγαλαν έκτακτο για την πτώση του ελικοπτέρου. Να πουν τι; Τι να πούνε στις οικογένειες των νεκρών; Μα το θεό και τον ήλιο αν είχα συγγενή νεκρό στο ελικόπτερο θα ήταν τώρα νεκρός ο Υπουργός Άμυνας. Το λέω και το εννοώ. Δεν είναι ζήτημα αν φταίει αλλά κάποιος πρέπει να την «βρει»... Να νιώσει για μια στιγμή τη «γλύκα» του άδικου... Το αισχρό είναι ότι δεν καταλαβαίνουν. Κάνουν και δηλώσεις....\nΚαι μετά όλα ξεχνιούνται στον ήλιο της ραστώνης του καλοκαιριού. Λήθη! Και μετά σιωπή. Ποιος θυμάται τον Υπουργό με το ναυάγιο του «Σάμινα»... Ελάχιστοι ! ( Για την ιστορία Χρ. Παπουτσής λέγεται... και εξακολουθεί να κάνει δηλώσεις για το κοινωνικό σύνολο...Σκατά στα μούτρα του!)\nΚαι εμείς συνεχίζουμε να ξεχνάμε.\nΠαρακαλώ αφήστε με. Τον ήλιο μόνο να μη μου στερήσεις....\nΤο πλοίο (κάποτε θα λήξει και η απεργία) θα σαλπάρει. Με ήλιο και αξιοπρέπεια . Μέχρι τότε θα νομίζεις ότι ο ήλιος του χειμώνα και η πτώση του ελικοπτέρου δεν έχουν καμία σχέση...\nΑν δε σε αγγίζει ο ήλιος... ο θρήνος του ελικοπτέρου ... του Σάμινα... τότε είσαι στο «δρόμο» τους...\n« Όσα κοστίζουν μια δραχμή για άλλους κοστίζουν μια ζωή...»\n«Δεν είναι κρίμα;;;»\nΑναρτήθηκε από Γρηγόρης στις 6:42 μ.μ. 1 σχόλιο:\nΗ Κυριακή! Καθαρός χρόνος. Η εβδόμη ημέρα. Με τις κυριακάτικες εφημερίδες και τον πρωινό καφέ. Ημέρα για σκέψεις και σκότωμα... νεκρός χρόνος για πολλούς. Ευκαιρία για ξεφάντωμα ή για χαλάρωση (από την κραιπάλη του Σαββατόβραδου για όσους λειτουργούν έτσι) ή πραγματικής ξεκούρασης μετά από τα ζόρια της εβδομάδας.\nΗ Κυριακή πάντα είχε δύο όψεις. Τη χαλαρότητα και τη μελαγχολία. Το βράδυ της Κυριακής , δύσκολη υπόθεση... Η θλίψη για την εβδομάδα που ξεκινά. Οι υποχρεώσεις για την εβδομάδα που ξεκινά. Τελικά η Κυριακή δεν μου αρέσει. Το διπλό πρόσωπό της θυμίζει γυναίκα άπιστη. Μέχρι το απόγευμα να είσαι καλά και το απόγευμα να σε πιάνει θλίψη.\nΌχι ότι η θλίψη είναι κακός παράγοντας αλλά πώς να το κάνουμε δεν είναι και η καλύτερη κατάσταση. Ακόμη και σε νεκρό χρόνο διακοπών και παρόλα που ξέρεις ότι τη Δευτέρα δεν έχεις καμία υποχρέωση μελαγχολείς... το βλέπεις στην ατμόσφαιρα: όλοι ετοιμάζονται για τη λεγόμενη Τσαγκαροδευτέρα!!!\nΆσε το όλο ανέκδοτο : όλα ξεκινούν από Δευτέρα! Από δίαιτα μέχρι εργασία! Τελικά αυτή η εναλλαγή από Κυριακή προς Δευτέρα σκοτώνει... Στην πράξη όμως τίποτα δεν αλλάζει!!! Όλα είναι στο μυαλό μας! Η συμβατικότητα του χρόνου δεν μπορεί να είναι η λύση ή αιτία αλλαγών. Η ουσία είναι εσύ τι κάνεις όχι τη Δευτέρα αλλά κάθε στιγμή.\n«Τις Κυριακές από παιδί τις σιχαινόμουνα» , που λένε και οι Κατσιμίχα. Κάπως έτσι πάει πέρασε και αυτή η Κυριακή. Ευτυχώς ήπιαμε το ουζάκι μας δίπλα στη θάλασσα!!! Τα υπόλοιπα έρχονται...\nΤο θέμα είναι ότι η ψυχολογία της Κυριακή δύσκολα αλλάζει. Χρόνια έψαχνα να βρω λύση και τελικά νομίζω ότι το πέτυχα....\nΠέτυχα να είναι κάθε μέρα Κυριακή.... ( Παρέα με την Κυριακή για 7 ημέρες την εβδομάδα .... Κυριακή η σύντροφος της ζωής μου)\nΤώρα καλό είναι αυτό;\nΕννοώ να είναι κάθε μέρα Κυριακή!!!\nΑναρτήθηκε από Γρηγόρης στις 8:43 μ.μ. Δεν υπάρχουν σχόλια:\nΤον τελευταίο καιρό δεν νιώθω καλά. Άρχισα όπως μου είπατε την blog-οθεραπεία. Τα αποτελέσματα δεν κρίνονται ικανοποιητικά!!! Γράφω για καθετί που με απασχολεί. Λύτρωση δε βρήκα. Λαμβάνω και κάτι παράξενα email. Άνθρωποι άγνωστοι με διαβάζουν. Ο καθένας λέει τα δικά του. Άλλοι συμπάσχουν , άλλοι βρίζουν , άλλοι λένε τα δικά τους!!! Καθένας κουβαλάει το δικό του δρόμο. Τις νύχτες γράφω... Τότε είναι η κατάλληλη στιγμή. Για όσα έζησα , για όσα δεν έζησα. Μακάρι να ζούσα για μια στιγμή ότι δεν έζησα και μετά... ας τα χάσω! Ξημέρωμα σε μια άδεια παραλία , ραντεβού με τις στιγμές που ξέμειναν , δεν έγιναν πράξη....με τις στιγμές που έρχονται , με τρομάζουν...!!!\nΧθες έλαβα και το φοβερό μήνυμα: τι πίνεις και γράφεις!!! Το θεώρησα ειρωνικό το email. Εσύ το ξέρεις γιατρέ μου ότι ακόμη δεν πίνω τίποτα. Μόνο νερό και χυμούς. Φρέσκους χυμούς... φρέσκο χιόνι και φρέσκο αίμα αν χρειαστεί!!! Αίμα του χθες. Για το σήμερα δεν υπάρχει προσφορά....\nΈλαβα και άλλο μήνυμα. Το νόημά του ήταν ότι θέλει να μου μιλήσει μία άγνωστη από περιέργεια. Τι πάει να πει περιέργεια; Ότι διαβάζεις αυτό είμαι και... κάτι παραπάνω αν χρειαστεί. Κρατάω κάτι και για μένα. Το έχουμε πει αυτό. Τα Blogs είναι ελεγχόμενη έκθεση.\nΥπάρχει και ο Γιώργος που με πυροβολεί. Είναι λέει απαράδεκτο αυτό που κάνω. Παντρεμένος άνθρωπος να γράφω ιστορίες για γυναίκες , για σκέψεις και συμβάντα που εκθέτουν... Δεν τον άδικο. Καθένας έχει τη δική του αντίληψη. Το καλό από το κακό απέχουν ένα τσιγάρο δρόμο. Αρκεί να έχεις φωτιά.... Μην καταντήσεις όπως Η Κυρία με τα μοναχικά τσιγάρα δεν είχε φωτιά... Ποτέ δεν είχα σκοπό να πληγώσω ανθρώπους που αγαπώ. Τα φτερά δεν είναι μόνο για πτήσεις αλλά και για προσγειώσεις. Και το θέμα δεν είναι αν με διαβάζεις αλλά πως με διαβάζεις. Λογική και πάλι λογική. Δεν οδηγεί πουθενά αυτός ο δρόμος. Πως το είχε πει ο Οδυσσέας: «Αν δεν βγάλουμε τη τρέλα μας θα πεθαίνουμε στη σιωπή μας και αν δεν βγάλουμε το πάθος μας θα πνιγούμε στο σπέρμα μας». Λόγια καρφωμένα στο μυαλό και στη ψυχή.\nΥπάρχει και η Αγγελική. Αν και έχει άλλο όνομα.... Αλεξάνδρα τη βάφτισα. Της αρέσει αυτό που διαβάζει. Από τη μια το βρίσκω ωραίο αλλά από την άλλη ανησυχώ για την ίδια. Ανησυχώ γιατί είναι σε κατάσταση ενδιαφέρουσα και ίσως ο ψυχικός της κόσμος να μην πρέπει να μπαίνει σε λαβύρινθους!!! Αλλά ξέρω ότι εκείνη δε το βλέπει έτσι. Ας πούμε ότι το βλέπει σαν κήπο. Ένας κήπος με ωραία φυτά και ουρανό χρωμάτων ... εκεί που σβήνει το φως της ημέρας στη θάλασσα του Αιγαίου.\nΤα φτερά μου θέλω να τα ανοίξω στον αέρα... Είναι και αυτός ο χειμώνας , είναι και οι βοριάδες , είναι και η νόσος των πτηνών και... δύσκόλες οι πτήσεις. Προσπαθώ να βρω κάτι να με γεμίζει αισιοδοξία αλλά μάταια.. Κάπως βαριά μας κάθισε αυτή τη χρονιά. Σκοτώνω χρόνο και στιγμές. Κάθε στιγμή είναι και μια μικρή Ιφιγένεια. Θυσία στο βωμό. Να λύσουνε τα πλοία. Δεν είμαι άκαρδος. Την κάθε Ιφιγένεια την σκοτώνω με τρόπο ιερό. Δεν είμαι βέβηλος. Άσε που αποκτά ιερότητα. Η θυσία ήταν πάντα έννοια ιερή.\nΑνοίγω παρένθεση. Ακολούθησα τη συμβουλή σου κύριε ψυχαναλυτή και κάνω διάλογο με τα δαιμόνια. Καλή η μέθοδος που με δίδαξες αλλά βασανιστική... Σε κάθε τι υπάρχει και ο αντίλογος. Προβοκάτσια στον ίδιο μου τον εαυτό. Δεν είναι φρικτό; Μα και τόσο λυτρωτικό. Το παιχνίδι του διαλόγου. Ο μόνος φόβος είναι μήπως τα δαιμόνια πάρουν κεφάλι. Μην καταντήσω παιχνιδάκι τους. Κλείνει η παρένθεση.\nΘα συνεχίσω τη blog-οθεραπεία μου. Σύντομα θα σας επισκεφτώ. Θα προσπαθήσω να βρω το σκοπό της ζωής. Σκαρώνω πολλά ταξίδια , εκείνα τα ταξίδια που σας έχω αποκαλύψει... θα σας φέρω την άμμο και το νερό του νησιού μου... Απέναντι! Στην απέναντι ακτή. Εκεί που είναι η γιορτή!!!\nΠως το έλεγε ο Οδυσσέας. «Θέλω να πάρω το μυαλό μου στις χούφτες μου. Να το φυσήξω. Αν πάει ψηλά τότε είμαι ικανός για όλα...»\nΑναρτήθηκε από Γρηγόρης στις 6:26 μ.μ. 2 σχόλια:\nΤο Live του Σωκράτη Μάλαμα\nΣταυρός του Νότου. Σωκράτης Μάλαμας. Ένα ταξίδι στο κόσμο του δυνατού και του ηττημένου! Συγκλονιστικές εμφανίσεις. Το live του Σωκράτη Μάλαμα. Με ψυχή και πάθος! Ακόμη και αν έχεις δει πολλές φορές το Σωκράτη , οι ζωντανές του εμφανίσεις κάθε βραδιά παραμένουν μοναδικές!!!\nΜε ψυχή και φωνή. Μοιάζει να υποφέρει... Ακούγεται περίεργο αλλά έτσι τον νιώθω. Αδειάζει με το τέλος της εμφάνισής του. Το βλέπεις στο βλέμμα του. Νιώθεις ότι δεν τραγουδάει... αλλά αυτοψυχαναλύεται!!! Πραγματικά δεν υπάρχει άλλος τραγουδοποιός που να είναι με όλο του το «είναι» πάνω στη σκηνή.\nΠαρέα και το ποτό! Είναι κουραστικό πια το σλόγκαν «Σωκράτη μην πίνεις άλλο». Ατέλειωτος δρόμος και το ποτό βοηθά!\nΟ δρόμος του Σωκράτη με τις πιο πετυχημένες ενορχηστρώσεις τα τελευταία χρόνια. Στίχοι χωρίς υπερβολικά «φτιαξίδια» , με ήχο περισσότερο ακουστικό και λιγότερο ηλεκτρικό. «Σε μια εποχή με τόση ένταση ο ηλεκτρικός ήχος είναι υπερβολή» , είχε υποστηρίξει σε μια συνέντευξή του.\n«Ο ασημένιος άντρας με τη βαριά φωνή» επιμένει τόσα χρόνια εκτός να είναι έξω από το κύκλωμα. Χωρίς τηλεοπτικές εμφανίσεις , ζώντας μόνιμα σε ένα χωριό των Τρικάλων και με περιορισμένες ζωντανές εμφανίσεις έχει επιλέξει το δρόμο του αληθινού δημιουργού. Ίσως έτσι να εξηγείται η εικόνα που βγάζει στα live του.\nΑλήθεια ποιος θυμάται την «απρόοπτη» συναυλία πριν μερικά χρόνια (το 1997 είναι αν θυμάμαι καλά) στο Θέατρο Δάσους στη Θεσσαλονίκη; Η συναυλία με συνοδεία βροχής. Ο Σωκράτης μόνος του στη σκηνή παρέα με βροχή και ποτό! Εκτός εαυτού με την ιερή έννοια του όρου. Εκεί που η ψυχή ξεγυμνώνεται... Αυτό κι αν είναι έκθεση!\nΚαι πάντα φυλάει για το τέλος την έκπληξη. Τραγούδια του Λοΐζου και του Άσιμου. Άντε και κανένα λαϊκό έτσι για το καλό!\nΚάποτε πίστευα ότι όσοι ακούν Σ. Μάλαμα ανήκουν σε μια ειδική κατηγορία ανθρώπων. Άνθρωποι που έχουν ένα κοινό κώδικά και επικοινωνία. Με το σημερινό μπάχαλο που γίνεται ( το λεγόμενο ολάδικο – όλοι ακούνε τα πάντα ) έχω μπερδευτεί.\nΓια ένα είμαι σίγουρος: Περιμένω το επόμενο live του Σωκράτη.\nΑναρτήθηκε από Γρηγόρης στις 2:44 μ.μ. 1 σχόλιο:\nΑναρτήθηκε από Γρηγόρης στις 10:54 π.μ. 4 σχόλια:\nΓιατί υπάρχουμε στη blog-oσφαιρα;\nΠριν μερικές ημέρες μια φίλη ρώτησε γιατί να «υπάρχω» στα blogs. Γιατί όπως και να το κάνουμε το blog είναι ένας τρόπος έκθεσης. Ομολογώ ότι δεν είχα απάντηση σ’ αυτή την ερώτηση. Έχω που έχω τα υπαρξιακά μου να έχω τώρα και αυτό...\nΠροσπάθησα να απαντήσω. Τα blogs αποτελούν μία μορφή επικοινωνίας. Είναι ωραίο να μοιραστείς σκέψεις και ιδέες , εμπειρίες και κομμάτια της ζωής σου με άλλους ανθρώπους. Αυτή ήταν η πρώτη αυθόρμητη απάντησή μου.\nΚαι προχώρησα: Ίσως τα blogs να αποτελούν και μία μορφή αυτοψυχανάλυσης. Μία ελεγχόμενη έκθεση. Ο άγνωστης αναγνώστης δεν σε τρομάζει. Αντιθέτως σε ελευθερώνει. Εξάλλου τα περισσότερα blogs είναι ανώνυμα. Όποτε... καμία έκθεση.\nΌλους αυτούς τους μήνες η περιήγησή μου στο χώρο των blogs είναι συναρπαστική. Πραγματικά υπάρχουν blogs διαμάντια!!! Διαμάντια σε περιεχόμενο , ύφος , αισθητική.\nΜια σύντομη αναφορά σε ορισμένα blogs ενδεικτικά της ποικιλίας της blog-οσφαιρας...\nΑς αναφερθώ πρώτα στο ΚΟΙΝΟΒΙΟ που αποτελεί μια πρωτοποριακή ιδέα. Ο καθένας μπορεί να ανεβάσει οποιοδήποτε κείμενο επιθυμεί. Ακριβώς ότι λέει το όνομα του ένα κοινό blog. Υπάρχει και το υψηλής αισθητικής blog Greek gay lolita ανεξάρτητα με τις διαφωνίες που μπορεί να έχει κάποιος για το περιεχόμενό του.\nΗ ευαίσθητη ψυχή Ξανά Ξανθιά που βιώνει με το δικό της τρόπο τα ζόρια της ψυχής και του μυαλού. Ο φίλος από Θεσσαλονίκη Θοδωρής γούτας με τις κοινωνικές του ευαισθησίες. Το υπέροχο blog 2 Έλληνες στην Ινδία όπου ένα ζευγάρι Ελλήνων ζει στην Ινδία και περιγράφει καθημερινά ότι βιώνει....\nΑκόμη να αναφερθώ στα blogs skiagmata & oramata , pictures3000 ,Φυσικα,τελειως φυσικα που διαθέτουν δυνατά και ποιητικά κείμενα με ουσία. και Woman in this city , η γυναικεία ματιά στους άντρες και όχι μόνο.\nΣτην πραγματικότητα κάθε blogs αποτελεί και έναν ολόκληρο κόσμο. Διαφορετικό στυλ , διαφορετική θεματολογία , διαφορετική αισθητική.\nΚαι ως απάντηση στη φίλη για τα αίτια της «έκθεσης» βρήκα τα στιχάκια που σκάρωσε ο Θ. Παπακωνσταντίνου (αυτός ο υπέροχος τραγουδοποιός) απαντώντας ο ίδιος στο ερώτημα\n« τι είναι αυτό που με κάνει και εκτίθεμαι ανεπανόρθωτα τραγουδώντας δεξιά κι αριστερά, οδηγήθηκα στον παρακάτω στίχο»:\n«Αυτό που μέσα μου ψάχνει κοιτάσματα,\nαυτό που κλέβει απ' τους θεούς τη φωτιά\nαυτό που δροσίζεται απ' την αύρα του σύμπαντος,\nπου κοιμάται σαν γέρος και ξυπνά σαν παιδί...\nαυτό που γίνεται στάχυα την άνοιξη\nκαι το χειμώνα άδειες χελιδονοφωλιές...\nαυτό που διαλέγει τις μέρες που θα 'ρθουνε,\nπου την ίδια ώρα είναι φίλος κι εχθρός...\nαυτό που σωπαίνει και μου παίρνει τ' αυτιά,\nαυτό που δεν ξέρεις ούτε συ που μ' αγάπησες,\nαυτό μου ζητάει να τραγουδήσω ξανά».\nΑναρτήθηκε από Γρηγόρης στις 8:49 μ.μ. 1 σχόλιο:\nΑναρτήθηκε από Γρηγόρης στις 5:10 μ.μ. 3 σχόλια:\nΚραυγή και Δάκρυ .\nΑναρτήθηκε από Γρηγόρης στις 11:25 μ.μ. Δεν υπάρχουν σχόλια:\nΑρχές χειμώνα. Λίγο πριν την αποχώρησή μου από τη Θεσσαλονίκη. Η φοιτητική ζωή τελείωνε και... η ψυχολογία μου έπεφτε. Βάλε και την ερωτική απογοήτευση και τον χωρισμό και έχεις πλήρη περιγραφή της κατάστασης. Παλιό κατάσταση , με δυο λόγια. Ένιωθα ότι έφευγα ηττημένος από την πόλη που τόσο αγάπησα.\nΛίγο πριν τη φυγή μου κάθε βράδυ έπινα. Γυρνούσα είτε μόνος είτε με παρέες στα διάφορα μπαράκια γύρω από το Λευκό Πύργο και... όλα καλά. Το χειρότερο απ’ όλα ήταν ότι όχι μόνο έφευγα από τη Θεσσαλονίκη αλλά θα έπρεπε να υπηρετήσω και τη «μαμά πατρίδα». Προσπαθούσα να βρω κάτι αισιόδοξο μα τίποτα. Ήταν στη μέση και η ερωτική απογοήτευση , χωρισμός καβγάδες κτλ. Παρόλα αυτά διατηρούσα το χαμόγελό μου και ελάχιστοι γνώριζαν ότι δεν ήμουν και στα καλύτερά μου.\nΕκείνη την εποχή δε ξέρω πως έκατσε η φάση και «κόλλησα» με τη Σοφία Ρ. Η Σοφία σπούδαζε ψυχολογία και γενικά ότι σπούδαζε προσπαθούσε να το εφαρμόσει στην πράξη. Λάτρευε το χρώμα. Και όταν λέω λάτρευε εννοώ σε κάθε σημείο της ζωής. Βλέπε μαλλιά (μοβ , πορτοκαλί ) τοίχοι του σπιτιού της (όλα τα χρώματα , σπειροειδή σχήματα) και γενικά ήταν ένα κινούμενο δειγματολόγιο χρωμάτων. Αρκετά εγωκεντρικό άτομο. Όπως και να χει με τη Σοφία εκείνο τον καιρό κόλλησα. Να ξεκαθαρίσω ότι δεν μιλάω για ερωτικό κόλλημα κτλ.\nΑκόμη από τη Σοφία διδάχτηκα την άποψη «αξιόλογα σκουπίδια». Αφορούσε τα έργα (πχ κινηματόγραφος , βιβλία) που μπορεί να είναι εντελώς απαράδεκτα αλλά είναι δοσμένα με τρόπο μοναδικό – παράδειγμα η ταινία Trainspotting ). Ακόμη η Σοφία είχε μια ιδιαίτερη αδυναμία στους gay. Της άρεσε ο κόσμο των gay. Η κίνησή τους , ο τρόπος εμφάνισής τους , ο δυναμισμός που είχαν πηγαίνοντας κόντρα σε κοινωνικές προκαταλήψεις. Η Σοφία είχε αρκετούς φίλους gay , στη πορεία τους γνώρισα και εγώ.\nΠοτέ μου δεν είχα προκαταλήψεις για τις επιλογές ή σεξουαλικές προτιμήσεις των ανθρώπων. Μέσα από τη Σοφία προχώρησα ένα βήμα παραπάνω. Η αισθητική του κόσμου των gay μου άρεσε. Με ελάχιστες εξαιρέσεις τα περισσότερα άτομα είχαν κάτι το μοναδικό. Αξιόλογα και ενδιαφέροντα άτομα. Και πάνω απ’ όλα με ευαισθησίες.\nΕκείνο το βράδυ ξεκίνησε άλλη μια μπαρότσαρκα. Αρχικά με φίλους και γνωστούς και στη συνέχεια συνάντησα τη Σοφία. Πρέπει να είχα πιει πάνω από πέντε βότκες ( με ένα παγάκι και ελάχιστο φρέσκο λεμόνι). Βρισκόμουν στο καλύτερο σημείο. Στο σημείο που τα έβλεπα όλα υπέροχα!!! Ακόμη και η ερωτική απογοήτευση και η στράτευση που ακολουθούσε έμοιαζαν παιχνιδάκι... ( παιχνιδάκι τα έκανε το ποτό). Η Σοφία δεν άντεχε άλλο και επέμενε να αποχωρήσει.\nΤελικά έμεινα μόνος. Ελάχιστα και τα άτομα που έμειναν στο μπαρ. Και εκεί που όλα ήταν μαύρα εισβάλει στο μαγαζί μια φοβερή ύπαρξη. Μαύρα σγουρά μακριά μαλλιά , κολλητό πράσινο μπλουζάκι , μίνι φούστα. Άραξε δίπλα μου και παρήγγειλε βότκα. (ακριβώς όπως την έπινα κι εγώ). Σοκαρίστηκα. Πόσες ήταν οι πιθανότητες να έρθει ένα άτομο στο συγκεκριμένο μπαρ , λίγο πριν κλείσει και να παραγγείλει την ίδια μάρκα βότκας και να την πίνει με τον ίδιο τρόπο; Σκέφτηκα να πάρω τηλέφωνο ένα φίλο μου μαθηματικό να υπολογίσει τις πιθανότητες για το συγκεκριμένο συμβάν αλλά ... δεν πρόλαβα....\nΗ Χριστίνα , έτσι την έλεγαν, πήρε την πρωτοβουλία να μου μιλήσει. «Καλή βοήθεια η βότκα;» ήταν η πρώτη της ερώτηση-κουβέντα. «Ανάλογα την περίπτωση» απάντησα με κάπως απότομο τρόπο. Ακολουθούν συστάσεις και κουβέντες του ποτού. Καλό γκομενάκι , σκέφτηκα από μέσα μου. Από την άλλη δεν είχα και τη ψυχολογία για νέες γνωριμίες κτλ.\nΤο μπαρ έκλεισε. Παρέα με τη Χριστίνα στην έξοδο. Επιτέλους καθαρό οξυγόνο και φως. Είχαμε βγει από τη σκοτεινή καπνισμένη ατμόσφαιρα του μπαρ.\nΣοκ! Σκέφτηκα ότι είχα πιει πολύ και δεν έβλεπα καλά. Η Χριστίνα δε μου έμοιαζε για γνήσιο κορίτσι. Κάτι το άνοιγμα της ωμοπλάτης , κάτι τέλος πάντων δε μου κολλούσε.\nΤσακάλι η Χριστίνα κατάλαβε την έκφρασή μου. «Δε τρώω ανθρώπους» , μου φώναξε.\nΠερίπατος στη παραλία της Θεσσαλονίκης. Άρχισα να λέω τα πάντα στη Χριστίνα. Για ότι με απασχολούσε. Άκουγε. Μιλούσε , έλεγε την άποψή της. Τα λόγια της είχαν τη σοφία της ζωής, βάλσαμο στη καρδιά και τροφή για το μυαλό. Φοβερό άτομο η Χριστίνα.\nΑπό την παραλία περπατώντας και κουβεντιάζοντας φτάσαμε στη πλατεία Χημικού του Πανεπιστημίου. Δε θυμάμαι πως έγινε και ξαπλώσαμε στο γρασίδι. Η Χριστίνα προχώρησε... άρχισε να χαϊδεύει το «επίμαχο» σημείο μου... Ο τρόπος της μοναδικός! Το ομολογώ , μου άρεσε. Οι κινήσεις της ήταν τέλειες.\nΔεν άντεξα όμως... Τρομοκρατήθηκα! Σηκώθηκα απότομα και έφυγα. Ίσως να ήταν το ποτό , ίσως τα ταμπού που κουβαλάει ο κάθε άνθρωπος. Έφυγα με βήμα γοργό. Η Χριστίνα μου φώναξε μόνο «καλή θητεία».\nΕπέστρεψα σπίτι. Ένιωθα ντροπή (όχι για ότι πήγε να γίνει) αλλά για την συμπεριφορά μου απέναντι στη Χριστίνα. Θα πρέπει να την πρόσβαλα.\nΔεν την είδα ποτέ ξανά! Τα λόγια της εκείνο το βράδυ ήταν το καλύτερο δώρο. Η βοήθεια της Χριστίνας. Η δική μου αγένεια.\nΤρία χρόνια μετά από εκείνη τη νύχτα η Σοφία μου αποκάλυψε ότι η Χριστίνα ήταν φίλη της. Εκείνο το βράδυ ήρθε στο συγκεκριμένο μπαρ για να βρει τη Σοφία. Συνάντησε όμως εμένα .... χωρίς να ξέρει τίποτα για μένα....\nΗ Χριστίνα σήμερα ζει στο Παρίσι και προσπαθεί να ασχοληθεί με την ηθοποιία.\n(Το παρόν post είναι αφιερωμένο στο blog του Greek gay lolita )\nΑναρτήθηκε από Γρηγόρης στις 2:33 μ.μ. 5 σχόλια:\nΕκείνη τη νύχτα έβρεχε. Γενάρης του 1998. Θεσσαλονίκη. Κολλάει γάντι το λαϊκό άσμα «να σου θυμίσω είχε παλιόκαιρο τη μέρα που σε γνώρισα». Η Στέλλα μέχρι εκείνο το βράδυ ήταν απλά μια γνωστή και τίποτα παραπάνω. Φεύγοντας από το ρεμπετάδικο με τη παρέα έγινε χαμός. Καταιγίδα! Βρεθήκαμε στο ίδιο ταξί και τελικά καταλήξαμε σπίτι μου. Προσφέρθηκα να φιλοξενήσω τη Στέλλα. Η βροχή ήταν τόσο δυνατή που τελικά η Στέλλα δέχτηκε τη φιλοξενία που της πρόσφερα.\nΌσο και αν μοιάζει παράξενο δεν είχα πονηρές βλέψεις. Ξαπλώσαμε και... μεταξύ ύπνου και ξύπνιου άρχισαν τα χάδια σε επικίνδυνα σημεία. Μετά ήρθαν τα φιλιά. Και μετά... τίποτα! Κυριολεκτικά τίποτα.\nΠρωινό παρέα. Κουβέντα για το αν είχαμε σχέση ή όχι. Η Στέλλα δήλωσε ότι πριν λίγο καιρό είχε χωρίσει με το Γιάννη , το αγόρι της. Ο Γιάννης έφυγε για τη «μαμά πατρίδα» και έτσι κοινή συναινέσει αποφάσισαν να διακόψουν τη σχέση τους.\nΜετά από μερικές μέρες η Στέλλα ξανά στο σπίτι μου. Θετικό σημάδι, σκέφτηκα. Αν και δεν είχα όρεξη εκείνο τον καιρό για σχέση και άλλες ιστορίες δέχτηκα με χαρά την επίσκεψη της Στέλλας.\nΚοιμηθήκαμε παρέα. Δε ξέρω πως μου ήρθε εκείνο το βράδυ και σκέφτηκα να παίξω ένα παιχνιδάκι. Έτσι για να δω αντιδράσεις... Η Στέλλα με άκουσε με έκπληξη όταν της είπα ότι είμαι παρθένος!!! Το είπα με τόσο σοβαρό ύφος που... με πίστεψε. Έδωσα και διάφορες εξηγήσεις ότι απλά δε μου έτυχε κτλ. Τόσο καλός ηθοποιός ήμουν και η Στέλλα όχι μόνο το πίστεψε αλλά ανέλαβε δράση ώστε να πάψω να είμαι παρθένος!!!\nΤελικά το κάναμε... Μου άρεσε αυτό το παιχνίδι... Όλα τα έκανε η Στέλλα σα μια καλή δασκάλα.\nΤις επόμενες μέρες η σχέση μας δυνάμωνε. Κάθε μέρα μαζί. Περνούσα ωραία. Και να μία νύχτα σκάει ο Γιάννης ( ο πρώην της Στέλλας). Είχε πάρει άδεια από το στρατό και ήρθε επίσκεψη στη Θεσσαλονίκη. Ξεπερνώντας κάθε όριο καλοσύνης έδωσα το ok να φιλοξενήσει η Στέλλα το Γιάννη στο σπίτι της. Κοιμήθηκαν και μαζί. (απλά κοιμήθηκαν , δεν έκαναν έρωτα).\nΚυλάει ο χρόνος και η σχέση μας. Σταδιακά αλλά σταθερά ερωτευόμουν τη Στέλλα. Κάθε μέρα και πιο έντονα , πιο δυνατά. Συχνές ήταν οι παρεμβάσεις του Γιάννη. Τηλεφωνήματα και παροδικές επισκέψεις. Έδειχνα κατανόηση. Η Στέλλα τον λυπόταν μια και ακόμη δεν την είχε ξεπεράσει. Έδειχνα κατανόηση μα και θυμό. Τρελαινόμουν όταν ερχόταν ο Γιάννης. Πολλές φορές ήταν άγριοι οι καβγάδες. Μα τι να κάνω αγαπούσα. Την είχα πατήσει.\nΜάης ήταν. Ο Γιάννης ήρθε ξανά για δύο μέρες. Η Στέλλα φιλοξένησε πάλι το Γιάννη. Παρόλα τις υποσχέσεις ότι δεν θα γινόταν ξανά αυτό το σκηνικό. Ο Γιάννης έφυγε. Την επομένη η Στέλλα είχε γενέθλια.\nΜε τη Στέλλα στη Βίλκα της Θεσσαλονίκης , στο έθνικ εστιατόριο. Η Στέλλα έχει γενέθλια. Ρομαντικό δείπνο τα δυο μας. Ερωτευμένος μέχρι θανάτου. Τόση αγάπη , έρωτας που εκείνο το βράδυ αγαπούσα όλο τον κόσμο. Ακόμη και το «σύννεφο» που ακούει στο όνομα Γιάννης πίστευα ότι με την αμοιβαία κατανόηση θα ξεπεραστεί. Συζήτηση για τη σχέση μας. Νύχτα μαγική. Λόγια αγάπης από τη πλευρά μου. Δώρο. Η Στέλλα είχε συγκινηθεί. Ένιωσε πόσο δυνατά και απόλυτα την αγαπώ.\n« Γρηγόρη θέλω να σου πω κάτι», η φράση της Στέλλας. Ανησύχησα όχι από τη φράση της αλλά από το βλέμμα της.\nΚαι η Στέλλα συνέχισε. « Ξέρεις χθες βράδυ δεν κοιμηθήκαμε απλά με το Γιάννη. Έγινε...».\nΠάγωσα. Τι είπε η Στέλλα; Πηδήχτηκε με το Γιάννη!!! Για ένα δευτερόλεπτο (ειλικρινά για 1 μόνο δευτερόλεπτο) σκέφτηκα να αναποδογυρίσω το τραπέζι και να πλακώσω τη Στέλλα στο ξύλο. Εγώ δήλωνα με κάθε τρόπο τον έρωτά μου και εκείνη μου εξομολογιόταν ότι με κεράτωσε.\nΚρατήθηκα. Μετά το σοκ , έπιασα το μπουκάλι κρασί (όχι για να το σπάσω στο κεφάλι της Στέλλας) αλλά για να σερβίρω. Η Στέλλα άφωνη παρακολουθούσε τη ψυχραιμία μου. ( Εδώ που τα λέμε θαυμάζω κι εγώ ακόμη τον εαυτό μου για τη ψυχραιμία που επέδειξα)\n«Στη υγειά μας» , της είπα σηκώνοντας το ποτήρι κρασί. «Μην ανησυχείς Στέλλα για μένα έχω μάθει να γιορτάζω τις άσχημες στιγμές της ζωής μου» , συμπλήρωσα.\nΣίγουρα η Στέλλα θα προτιμούσε μια άλλη αντίδραση. Ανησυχούσε με τη ψυχραιμία μου. Άσχετα αν εγώ από μέσα μου έβραζα!!!\nΑπό εκείνο το βράδυ η σχέση μας πέρασε κρίση. Καβγάδες. Ερωτευμένος στο φουλ δε μπορούσα να ξεκόψω με τη Στέλλα. Το ίδιο και εκείνη. Ήρθε το καλοκαίρι , πήγαμε διακοπές. Προσπάθειες να ξεπεραστεί η σκιά του Γιάννη.\nΣεπτέμβρης του 1998 και τυχαία ανακαλύπτω ένα γράμμα στο σπίτι της Στέλλας. Γράμμα που είχε στείλει ο Γιάννης. Ένα κλαψιάρικο γράμμα! Μα το γράμμα είχε και ειδήσεις. Δύο ήταν οι ειδήσεις! Η Στέλλα είχε συναντηθεί το καλοκαίρι ξανά με το Γιάννη και όταν πηδήχτηκαν το Μάη η Στέλλα του ψιθύρισε στο αυτί « Σ αγαπώ».\nΘύμωσα! Όλο αυτό τον καιρό προσπαθούσα να συγχωρήσω τη Στέλλα για ότι έκανε. Έλεγα ήταν μια στιγμή αδυναμίας. Αλλά τώρα μάθαινα ότι του είπε «σ αγαπώ».Τρελάθηκα με το γράμμα. Υποσχέθηκα στον εαυτό μου να πάρω εκδίκηση για αυτό το «Σ αγαπώ» που είχε πει η Στέλλα στο Γιάννη.\nΕκείνη τη μέρα του Σεπτέμβρη η Στέλλα μέσα μου σκοτώθηκε. Αποφάσισα να μείνω μαζί της και να εκδικηθώ. Δεν της είπα τίποτα για το γράμμα που διάβασα.\nΕπί 4 τέσσερις μήνες πραγματοποιούσα κάθε επιθυμία της Στέλλας. Της έδειχνα την αγάπη μου με κάθε τρόπο. ( Όλα όμως βάση σχεδίου). Η Στέλλα είχε φθάσει στο σημείο του απόλυτου έρωτα. Με είχε επιτέλους αγαπήσει!!! Είχε κόψει κάθε επαφή με το Γιάννη. Η Στέλλα πίστευε ότι όλα πήγαιναν καλά. Πετούσε στα σύννεφα.\nΓενάρης του 1999. Είχαμε συμπληρώσει ένα χρόνο σχέσης με τη Στέλλα.\nΉρθε και η μέρα για το τελικό χτύπημα. 25 Γενάρη ημέρα της ονομαστικής μου εορτής!!! Με τη Στέλλα σε ρομαντικό δείπνο. Πρώτη φορά είδα τη Στέλλα να έχει τόση λάμψη. Πρέπει να ήταν πολύ ερωτευμένη!!!\nΤο δείπνο ολοκληρώθηκε. Ακολουθεί μπαρότσαρκα. Υπέροχες στιγμές. Ξημερώνει! Επιστρέφουμε σπίτι. Κάνουμε έρωτα και... ανακοινώνω στη Στέλλα την απόφασή μου για οριστικό χωρισμό. Η Στέλλα είχε συντριβεί!!! Δεν το πίστευε. Έκλαιγε!!! Για μια στιγμή τη λυπήθηκα. Η εκδίκησή μου δεν είχε τελειώσει.\nΣε μια ακριβώς εβδομάδα ξεκίνησα καινούρια σχέση με μία γνωστή της Στέλλας. Φρόντισα να το μάθει. Με χαρά μάθαινα από κοινούς γνωστούς πόσο υπέφερε η Στέλλα. Η εκδίκηση ήταν γεγονός. Το «σ αγαπώ» που είπε στο Γιάννη το πλήρωσε. Πολύ ακριβά μάλιστα.\nΜερικούς μήνες αργότερα συναντήθηκα ξανά με τη Στέλλα. Λίγες ημέρες πριν το Πάσχα του 1999. Πήγα από το καφέ που δούλευε η Στέλλα. Περίμενα να σχολάσει. Για κρέπα στο Ναβαρίνο. Εκεί στον πεζόδρομο. Είπαμε διάφορα\nΔεν άντεξα και της αποκάλυψα ότι είχα διαβάσει εκείνο το γράμμα του Γιάννη και ότι όλα έγιναν βάση σχεδίου. Το σοκ της Στέλλας. Γυρίζει και μου ρίχνει ένα χαστούκι. Δυνατό χαστούκι!!! Πρέπει να ακούστηκε σε όλη την πλατεία. Το πρώτο μου χαστούκι από γυναίκα!!!\nΕντάξει ρε παιδιά τι έκανα; Το «σ’ αγαπώ» της εκδίκησης!!!\nΑναρτήθηκε από Γρηγόρης στις 12:53 μ.μ. 13 σχόλια:


FAQ - 2Grow\nΗ Πλατφόρμα 2Grow\nΤι είναι η πλατφόρμα 2Grow;\nΗ πλατφόρμα 2Grow είναι μια διαδικτυακή πλατφόρμα εκπαίδευσης που παρέχει σε επιχειρήσεις, επαγγελματίες και εργαζόμενους, ασύγχρονη εκπαίδευση μέσω video/μαθημάτων που έχουν δημιουργήσει οι καλύτεροι εκπαιδευτές της Ελλάδας, αλλά και κάποιοι του εξωτερικού.\nΠοιο είναι το όραμα της πλατφόρμας 2Grow;\nΤο όραμα μας ήταν να μπορούν όλες οι ελληνικές επιχειρήσεις και οι εργαζόμενοι, να έχουν την βοήθεια των top εκπαιδευτών που έχουν οι μεγάλες εταιρείες, ώστε να μπορέσουν να αναπτυχθούν γρήγορα και σωστά, παραμένοντας ανταγωνιστικοί σε έναν κόσμο που αλλάζει συνεχώς.\nΠοιος είναι ο στόχος της πλατφόρμα 2Grow;\nΣτόχος είναι να βοηθήσουμε τις επιχειρήσεις και τους εργαζόμενους να αναπτυχθούν μέσω της γνώσης πάνω σε όλα τα αντικείμενα που αφορούν τον χώρο εργασίας, με τρόπο που να είναι πρακτικός και εφαρμόσιμος.\nΠως διασφαλίζεται η αποτελεσματικότητα των μαθημάτων;\nΤα μαθήματα έχουν δημιουργηθεί από τους καλύτερους εκπαιδευτές της Ελλάδας, αλλά και του εξωτερικού, πράγμα που διασφαλίζει την υψηλή ποιότητα του πρωτογενούς εκπαιδευτικού περιεχομένου.\nΤο πρωτογενές εκπαιδευτικό υλικό έχει μετατραπεί σε μαθήματα eLearning ακολουθώντας ένα ομοιογενές και προκαθορισμένο concept της Πλατφόρμας 2Grow, που έχει δομηθεί με βάση την αιχμή της γνώσης σχετικά με την διαδικτυακή εκπαίδευση ενηλίκων.\nH αγορά ενός μαθήματος για πόσο χρόνο μου δίνει πρόσβαση στο μάθημα;\nΗ αγορά ενός μαθήματος σας δίνει πρόσβαση διάρκειας ενός έτους και μπορείτε να το παρακολουθήσετε όσες φορές θέλετε.\nΜε σεβασμό στην αξία του χρόνου που διαθέτετε, ορίσαμε ως μέση διάρκεια μαθήματος την μια ώρα, αλλά η ακριβής διάρκεια του κάθε μαθήματος αναφέρετε στις πληροφορίες του εκάστοτε μαθήματος.\nΓιατί τα μαθήματα διαρκούν 1 ώρα;\nΟι άνθρωποι σήμερα έχουν περιορισμένο χρόνο και είναι σημαντικό να πετυχαίνουν τα καλύτερα αποτελέσματα στον λιγότερο χρόνο. Με γνώμονα αυτό ζητήσαμε από τους εκπαιδευτές να δημιουργήσουν συμπυκνωμένη και χρήσιμη γνώση.\nΥπάρχουν δωρεάν μαθήματα ή ενημερωτικά video που μπορώ να παρακολουθήσω;\nΣτο κανάλι της 2Grow στο YouΤube υπάρχουν video που μπορείτε να παρακολουθήσετε.\nΜπορείτε να κάνετε εγγραφή στο κανάλι της 2Grow στο YouΤube στο παρακάτω link: https://www.youtube.com/channel/UCSXoPvn6V22T7lJLESiQHmg και να ενημερώνεστε κάθε φορά που ανεβαίνει κάποιο νέο video.\nΤελειώνοντας το μάθημα παίρνω κάποιο certificate;\nΑν απαντήσετε σωστά στο τελικό κουίζ κάθε μαθήματος με ποσοστό από 80% και πάνω, παίρνετε την βεβαίωση επιτυχημένης παρακολούθησης που μπορείτε να μοιραστείτε στα social media ή και να ανεβάσετε στα “Licenses & certifications” σας στο προφίλ σας στο LinkedIn.\nΠως μπορώ να επικοινωνήσω με την ομάδα της 2Grow αν έχω οποιαδήποτε απορία;\nκαι φυσικά να μας στείλετε μήνυμα μέσω του αγαπημένου σας social media.\nΣε ποια γλώσσα παρουσιάζονται τα μαθήματα;\nΌλα τα μαθήματα είναι στην ελληνική γλώσσα και η γενική οδηγία προς τους εκπαιδευτές είναι να χρησιμοποιούν αγγλική ορολογία όπου είναι αναγκαίο είτε για λόγους κατανόησης, είτα για λόγους εκμάθησης της διεθνούς ορολογίας.\nΠρέπει να πληρώσω για να μπορέσω να παρακολουθήσω ένα Webinar;\nΗ πλατφόρμα 2Grow διαθέτει Free Webinars, αλλά υπάρχουν και Webinars που πρέπει να πληρώσετε για να τα παρακολουθήσετε.\nMπορώ να παρακολουθήσω το Webinar από το κινητό ή το tablet μου;\nΜπορείτε να παρακολουθήσετε τα Webinars μέσω κάθε smart συσκευής, όπως τηλέφωνο, υπολογιστή ή tablet.\nΓια να παρακολουθήσω ένα Webinar, πρέπει να έχω αγοράσει κάποιο μάθημα;\nΌχι για την παρακολούθηση των Free Webinars της πλατφόρμας 2Grow δεν είναι απαραίτητη η αγορά κάποιου μαθήματος. Ενδεχομένως κάποια από τα επί πληρωμή webinars να αποτελούν μέρος ενός πακέτου μαθημάτων.\nΠρέπει να κάνω εγγραφή στο site της Πλατφόρμας 2Grow για να ενημερωθώ για ένα νέο Webinar;\nΣχετικά με τα Webinars ενημερώνεστε από την ιστοσελίδα της 2Grow, τα social media και φυσικά με την εγγραφή στο Newsletter της 2Grow.


Μόσιαλος κορωνοϊός: «Όχι πανικός αλλά εγρήγορση για τα 97 νέα κρούσματα» - Hellenic Voice\nΑρχική Ελλαδα Μόσιαλος κορωνοϊός: «Όχι πανικός αλλά εγρήγορση για τα 97 νέα κρούσματα»\nΤη ραγδαία αύξηση των κρουσμάτων κορωνοϊού στην Ελλάδα τις τελευταίες ημέρες σχολίασε ο καθηγητής Ηλίας Μόσιαλος, εκπρόσωπος της Ελλάδας στους διεθνείς οργανισμούς για τον ιό σχετικά με τα 97 νέα κρούσματα που ανακοινώθηκαν σήμερα στη χώρα μας από τον ΕΟΔΥ. Ο κ. Μόσιαλος θεωρεί ότι οι κάποιοι συμπολίτες μας πήραν αψήφιστα τον κορωνοϊό και κάνει έκκληση για ευλαβική τήρηση των μέτρων.\n«Δεν θα πρέπει να υπάρχει πανικός για τα 97 νέα κρούσματα, αλλά εγρήγορση. Αυτό που συνέβη στη χώρα μας όπως και σε άλλες είναι το παράδοξο της πρόληψης. Πολλοί θεώρησαν ότι επειδή είχαμε πολύ χαμηλά κρούσματα κορωνοϊού και ελάχιστοι είναι διασωληνωμένοι, πήραμε αψήφιστα το επόμενο διάστημα. Θεωρήσαμε ότι μάλλον δεν υπάρχει πρόβλημα. Ένα ποσοστό πολιτών δεν τηρεί τους κανόνες που πρέπει, πχ μάσκες σε μέσα μεταφοράς και κλειστούς χώρους. Τα μέτρα φυσικής απόστασης θα πρέπει να τηρηθούν ευλαβικά και γενικά όλα τα μέτρα που έχουν αποφασιστεί», είπε αρχικά μιλώντας στο κεντρικό δελτίο ειδήσεων του ΣΚΑΪ.\nΣτη συνέχεια ανέφερε πως σε πολλές χώρες έχουν αυξηθεί τα κρούσματα: «Στη Βόρεια Μακεδονία είχαμε 524 κρούσματα σε τέσσερις μέρες και αποφασίστηκε lockdown για 80 ώρες σε τέσσερις πόλεις, ανάμεσα και η πρωτεύουσα τα Σκόπια. Εμείς σε καμιά περίπτωση δεν θα πρέπει να οδηγηθούμε σε δεύτερο lockdown. Πρέπει αποφύγουμε και τα τοπικά lockdown αν είναι δυνατόν. Αν η Ελλάδα μείνει σε αυτό το επίπεδο δεν έχει θέμα ανησυχίας».\nΌσον για το τι πρέπει να κάνουμε σχολίασε χαρακτηριστικά:\n«Αν υπάρχει μεγάλος αριθμός κρουσμάτων στις ευπαθείς ομάδες και στους ηλικιωμένους, εκεί δηλαδή που ο κορωνοϊός προκαλεί επιπτώσεις θα έχουμε πρόβλημα. Η στρατηγική αντιμετώπισης του κορονωϊού και η στρατηγική της αποκλιμάκωσης θα πρέπει να εστιαστεί στους ηλικιωμένους και στις ευπαθείς ομάδες. Μεγάλη ανησυχία θα υπήρχε αν ο αριθμός των διασωληνωμένων είχε ανέβει πολύ. Αν υπάρχει έξαρση σε μια περιοχή, πρέπει να την αντιμετωπίζουμε τοπικά. Χρειάζεται να έχουμε έξυπνες αντιμετωπίσεις στην πανδημία. Δεν θα κλείσει η Ξάνθη επειδή υπάρχουν 30 κρούσματα».\nΥπενθυμίζεται, πως την άλλη Δευτέρα ανοίγουν τα σύνορα, η Ελλάδα θα δεχτεί τουρίστες χωρίς καραντίνα με τον κ. Μόσιαλο να επισημαίνει ότι «πρέπει να είμαστε προσεκτικοί με τους τουρίστες και στους τόπους που θα πάνε να υπάρχει η δυνατότητα για τεστ, ώστε να γίνεται και η σχετική ιχνηλάτηση και στα ξενοδοχεία. Ελαχιστοποιούμε το ρίσκο αν δεχόμαστε τουρίστες από χώρες που έχουν λίγα κρούσματα. Σε αυτή την περίπτωση το ρίσκο είναι ελεγχόμενο με την προϋπόθεση ότι επιτηρούμε την κατάσταση συστηματικά».\nΤέλος αναφέρθηκε και στους συνωστισμούς στα πάρτι στην Μύκονο. «Αν δεν το ελέγξουμε και έχει πολλά κρούσματα σε ένα νησί δεν θα πηγαίνουν μετά εκεί οι τουρίστες. Δεν πρέπει να γίνει ο συνωστισμός στα μπαρ στις παραλίες και το είχα επισημάνει από το χειμώνα με τα καρναβάλια. Ενα μαζικό πάρτι στην παραλία μπορεί να είναι πηγή μετάδοσης. Να έχουμε ελληνικό καλοκαίρι αλλά ας είναι διαφορετικό για μία χρονιά».\nΠροηγούμενο άρθροΕρντογάν για Αγιά Σοφιά: «Δεν θα πάρουμε την άδειά σας για να την κάνουμε τζαμί»\nΕπόμενο άρθροΠαγκόσμιος Οργανισμός Υγείας: Έχουμε πολύ δρόμο για το τέλος της πανδημίας


ΠΑΙΧΝΙΔΙΑ ΣΤΗΝ ΑΡΧΑΙΑ ΕΛΛΑΔΑ by ΚΩΝΣΤΑΝΤΙΝΟΣ ΠΑΛΙ... 9696 views\nΤο ελληνικό τοπίο διαχρονικά –ιστορ... by Theresa Giakoumatou 514 views\nσυλλογή παιχνιδιών Εθνικού Αρχαιολογικού Μουσείου Επισκεφθήκαμε το Εθνικό Αρχαιολογικό Μουσείο και εντοπίσαμε, με τη βοήθεια της δρ. Μαρίας Λαγογιάννη-Γεωργακαράκου, αρχαιολόγου και διευθύντριας του Εθνικού Αρχαιολογικού Μουσείου, τα παιχνίδια –αθύρματα, όπως ονομάζονταν στην αρχαιότητα− που κρύβονται ανάμεσα στα χιλιάδες εκθέματά του, παιχνίδια με τα οποία εξακολουθούν να παίζουν τα παιδιά μέχρι σήμερα. Βρήκαμε και το ειδώλιο που ενέπνευσε τους δημιουργούς του Φοίβου και της Αθηνάς, των μασκότ των Ολυμπιακών Αγώνων της Αθήνας. Πηγή: www.lifo.gr http://www.lifo.gr/articles/archaeology_articles/84898\nΑλογάκι με ρόδες, παιχνίδι από την Αθήνα, 4ος αι. μ.Χ. Ήταν από τα αγαπημένα παιχνίδια των αγοριών, που το έσερναν σε όλο το σπίτι. Φωτό: Πάρις Ταβιτιάν / LIFO Πηγή: www.lifo.gr\nΚουδουνίστρα-σκυλάκι από την Αθήνα, 3ος αι. μ.Χ. Η πλαταγή, όπως λεγόταν, ήταν πήλινη κουδουνίστρα, με την οποία πίστευαν ότι ξεγελούσαν και τα κακά πνεύματα που παραμόνευαν γύρω από τη βρεφική κούνια. Πηγή: www.lifo.gr\nΠήλινες πλαγγόνες (κούκλες) με κινητά μέλη, 4ος και 5ος αι. μ.Χ. Οι πλαγγόνες ήταν αγαπημένα παιχνίδια των κοριτσιών και αυτές που διέθεταν κινητά μέλη παίζονταν όπως οι σημερινές κούκλες. Τις έντυναν με ρούχα, τα οποία έραβαν οι γυναίκες του σπιτιού γι’ αυτόν το σκοπό. Eκτός από τη διασκέδαση, οι κούκλες εισήγαν τον νεαρό γυναικείο πληθυσμό στον κατά προορισμό ρόλο τους: να είναι καλές σύζυγοι, νοικοκυρές και μητέρες υγιών παιδιών. Φωτό: Πάρις Ταβιτιάν / LIFO Πηγή: www.lifo.gr\nΣτρόβιλος (σβούρα) από το Καβείριο της Θήβας, 5ος αι. π.Χ. Oι σβούρες ήταν αγαπημένα παιχνίδια των παιδιών και των νεαρών γυναικών, όπως φαίνεται σε παραστάσεις αγγείων. Αλλά και ο προστάτης των παιδικών παιχνιδιών Ερμής έχει απαθανατισθεί να απολαμβάνει το παιχνίδι αυτό. Οι στρόβιλοι ήταν γνωστοί από τους προϊστορικούς χρόνους, διαδόθηκαν όμως ιδιαιτέρως από τους αρχαϊκούς χρόνους και εξής. Κατασκευάζονταν από ξύλο ή, πολύ συχνά, από πηλό. Κάποιοι ήταν διακοσμημένοι με φύλλα κισσού ή ανθέμια ή έφεραν παραστάσεις ζώων. Φωτό: Πάρις Ταβιτιάν / LIFO Πηγή: www.lifo.gr\nΒοιωτικό ερυθρόμορφο πηνίο (γιο-γιο). Στη μία πλευρά απεικονίζεται ο Περσέας και στην άλλη η Μέδουσα. Από το Καβείριο της Θήβας, 425-400 π.Χ. Το γιο-γιο αποτελείται από δύο δίσκους που ενώνονται στο κέντρο με έναν κυλινδρικό άξονα, πάνω στον οποίο στερεώνουν την αρχή μιας κλωστής, που στη συνέχεια τυλίγουν γύρω του. Αφήνοντάς το να πέσει η κλωστή ξετυλίγεται, ενώ με μια κίνηση του χεριού ξαναμαζεύεται γύρω από τον άξονα. Φωτό: Πάρις Ταβιτιάν / LIFO Πηγή: www.lifo.gr\nΠήλινες κούκλες με κινητά μέλη (νευρόσπαστα) από την Κόρινθο, 5ος αι. π.Χ. Τα νευρόσπαστα κινούνταν όπως οι σημερινές μαριονέτες και ονομάζονταν και «δαίδαλα», καθώς αποδίδονταν στον Δαίδαλο. Οι κούκλες με τα κινητά μέλη, εκτός από παιχνίδια, αποτελούσαν συνήθη κτερίσματα σε τάφους κοριτσιών αλλά και αφιερώματα σε ιερά. Τα κορίτσια αφιέρωναν τις πλαγγόνες, μαζί με άλλα παιχνίδια τους και βόστρυχο από τα μαλλιά τους, στην Άρτεμη, προστάτιδα σε κάθε μεταβατική φάση στη ζωή του ανθρώπου και της σύλληψης παιδιών στα ανδρόγυνα, και την Αφροδίτη, θεά του έρωτα και της γονιμότητας, τις παραμονές του γάμου τους. Φωτό: Πάρις Ταβιτιάν / LIFO Πηγή: www.lifo.gr\nΓυναικείο ειδώλιο με κινητά πόδια. Χειροποίητο. Σώμα κωδωνόσχημο με πλαστική δήλωση του στήθους, λαιμός ψηλός που καταλήγει σε πτηνόμορφο κεφάλι. Από τα μεγάλα, διάτρητα αυτιά θα κρέμονταν σκουλαρίκια. Τα χέρια σε χειρονομία επιφανείας ή δέησης αποδίδονται ως δύο πεπλατυσμένες αποφύσεις με επτά δάχτυλα. Τα μεγάλα πόδια καταλήγουν σε πέντε και έξι δάχτυλα, αντίστοιχα. Στο επάνω μέρος του κεφαλιού υπάρχει οπή ανάρτησης. Ερυθρό γάνωμα χρησιμοποιήθηκε για τη διακόσμηση του ενδύματος και των υποδημάτων. Από τη Θήβα, αρχές 7ου αιώνα π.Χ. Το ειδώλιο αυτό υπήρξε η πηγή της έμπνευσης για τις μασκότ των Ολυμπιακών Αγώνων της Αθήνας του 2004, Φοίβο και Αθηνά. Φωτό: Πάρις Ταβιτιάν / LIFO Πηγή: www.lifo.gr\n1. Με τι παιχνίδια έπαιζαν τα παιδιά στην αρχαιότητα;\n2. Αλογάκι με ρόδες\n4. Πήλινες πλαγγόνες\n5. Πήλινες πλαγγόνες\n6. Στρόβιλος (σβούρα)\n7. Βοιωτικό ερυθρόμορφο πηνίο (γιο-γιο)\n8. Πήλινες κούκλες με κινητά μέλη (νευρόσπαστα)\n9. Γυναικείο ειδώλιο με κινητά πόδια\nΤο ελληνικό τοπίο διαχρονικά –ιστορία, μύθος και ιδεολογία


erevoktonos: Τα λόγια έχουν γίνει η επιστήμη της απάτης, αλλά και της αυταπάτης\nΤα λόγια έχουν γίνει η επιστήμη της απάτης, αλλά και της αυταπάτης\n«Η στερνή, η πιο ιερή μορφή της θεωρίας είναι η πράξη». Κάπως έτσι ξεκινάει βιβλίο του ο Νίκος Καζαντζάκης.\nΤα λόγια έχουν γίνει η επιστήμη της απάτης, αλλά και της αυταπάτης. Όσο ωραιότερα τόσο πιο ύποπτα. Όσο επιδεξιότερη η ρητορεία, τόσο απειλεί από πίσω η ασυνέπεια. Άλλωστε, η φλυαρία πρέπει να εξετάζεται και ως αμυντικός μηχανισμός. Εκείνος που μιλάει πολύ προσπαθεί να πείσει πως φανερώνει τις σκέψεις του, ενώ συχνά το κάνει προκειμένου να κρύψει σκέψεις. Προβάλλοντας μπροστά του σαν κουρτίνα τα πολλά λόγια, καλύπτει εκείνο για το οποίο δε θέλει να μιλήσει, δε θέλει να δείξει ή δε θέλει να δει. Η εκμετάλλευση του άλλου έχει απειράριθμες μορφές, τα σχήματα λόγου είναι απ’ τους πιστότερους υπηρέτες εκείνων που ψεύδονται.\nΌταν κάποιος μας μιλάει, να προσπαθούμε, πιο πολύ απ’ τα λόγια του, να παρατηρούμε τα μάτια του, τη φόρτιση της φωνής, τις κινήσεις των χεριών. Αυτά τα ανεξέλεγκτα κομμάτια της παρουσίας του είναι κατά πολύ περισσότερο ειλικρινή γιατί ο ίδιος δεν τα παρατηρεί εύκολα. Γι’ αυτό και η επιστήμη της ψυχολογίας δίνει αξία στη «γλώσσα του σώματος».\nΑντιγράφω εδώ από το βιβλίο του Άλφρεντ Άντλερ – Οι νευρώσεις και η ερμηνεία τους:\nΕίναι φυσικό για το άτομο να εκφράζεται με ολόκληρο το σώμα του, κι έτσι μπορούμε, πολλές φορές, να πληροφορηθούμε περισσότερα πράγματα για το άτομο παρακολουθώντας τις κινήσεις του… παρά ακούγοντας αυτά που λέει. Μπορούμε όμως να προχωρήσουμε περισσότερο, και να εφαρμόσουμε αυτή την αντίληψη στην αξιολόγηση των συμπτωμάτων. Ο εμετός, για παράδειγμα, είναι συνήθως ένα σημάδι ότι το πρόσωπο που κάνει εμετό δεν θέλει να συμφωνήσει. Είναι μια επίθεση ενάντια σε κάποιον άλλο ή η απόρριψη μιας προσέγγισης. Η λιποθυμία μπορεί επίσης να είναι η αποτελεσματική απόρριψη μιας κατάστασης στην οποία το άτομο αισθάνεται εντελώς αδύναμο. Έχω πάρα πολλές ενδείξεις ότι ο τραυλός δε θέλει να συμμετέχει με τους άλλους και ότι μπορεί γενικά να μιλά πολύ καλά όταν είναι μόνος.\nΔΡΑΜΑΤΙΚΗ ΠΟΙΗΣΗ: ΑΡΙΣΤΟΦΑΝΗΣ - Βάτραχοι (706-737)...


Τα «Παιχνίδια χωρίς Σύνορα» επιστρέφουν στην ΕΡΤ και η ζωή μας αποκτά άλλο νόημα! - Neopolis\nΤα «Παιχνίδια χωρίς Σύνορα» επιστρέφουν στην ΕΡΤ και η ζωή μας αποκτά άλλο νόημα!\nΑν έχεις περάσει τα 30, είναι αδιανόητο να μη θυμάσαι τα «Παιχνίδια χωρίς Σύνορα», το πιο αγαπημένο και επιτυχημένο παιχνίδι της ΕΡΤ. Αν πάλι είσαι πιο μικρός και ανήκεις στη γενιά του ’90, σίγουρα έχει τύχει να το παρακολουθήσεις έστω και σε επανάληψη ως έφηβος.\nΚαι ναι λοιπόν, είναι αλήθεια! Το τηλεοπτικό παιχνίδι της EBU που ξεκίνησε το 1965 επιστρέφει μετά από 50 και παραπάνω χρονιά, στους τηλεοπτικούς μας δέκτες. Κύριος σκοπός του παιχνιδιού ήταν η συμφιλίωση των λαών της μεταπολεμικής Ευρώπης, σε πνεύμα γιορτής και διασκέδασης. Νέοι και νέες από ευρωπαϊκούς δήμους και κοινότητες διαγωνίζονταν σε άκρως ευρηματικά παιχνίδια.\nΗ χώρα μας έλαβε συμμετοχή στο εν λόγω παιχνίδι από το 1993 μέχρι και το 1999, με το ελληνικό τηλεοπτικό κοινό να παραμένει καθηλωμένο μπροστά στις οθόνες του κάθε φορά που παιζόταν.\nΠαρουσιαστές όπως η Δάφνη Μπόκοτα, ο Κώστας Σγόντζος και η Άντζελα Γκερέκου, είναι μερικά μόνο από τα πρόσωπα που προσέδωσα στο συγκεκριμένο τηλεοπτικό προϊόν μία ακόμη πινελιά επιτυχίας και αίγλης.\nΠοιο Survivor λοιπόν και ποιο Nomades, η ΕΡΤ απαντά με τα «Παιχνίδια χωρίς Σύνορα» και εμείς περιμένουμε πως και πως την επίσημη ανακοίνωση για την ημερομηνία της πρεμιέρας τους.\nΑν δεν είναι αυτή η καλύτερη είδηση της ημέρας, τότε ποια είναι;\nΠάρτε μία γεύση από το αγαπημένο μας παιχνίδι, για να θυμηθούν οι παλιότεροι και να μαθαίνουν οι πιο νέοι!\nΕΡΤ παιχνίδι Παιχνίδια χωρίς σύνορα τηλεοπτικά παιχνίδια τηλεόραση ψυχαγωγία


17 Φεβρουάριος 2020, 11:45am\nΕικόνες: Amazon, eBay, Pexels. Κολάζ: VICE staff.\nΔύο πράγματα θυμάμαι απ’ όταν έχασα την παρθενιά μου. Το μήνυμα που έστειλα σε μια φίλη μόλις συνέβη και τους μοβ τοίχους γύρω από το μικρό μονό κρεβάτι που ήμασταν ξαπλωμένοι. Το σεξ όμως αυτό καθ’ αυτό δεν είναι κάτι που θυμάμαι. Αυτό συμβαίνει επειδή για τους περισσότερους η πρώτη φορά που κάνουν διεισδυτικό σεξ είναι από τις πιο απογοητευτικές εμπειρίες ενηλικίωσης – όπως το να γεμίσει αίμα το σορτσάκι σου την πρώτη φορά που σου ‘ρχεται περίοδος ή να σε απορρίψει ένας έρωτας. Για κάποιους όμως, η παρθενιά έχει μια γοητεία που περνάει και στην ενήλικη ζωή.\nΗ 22χρονη Anna ανησυχεί ότι οι σύντροφοί της μπορεί να μη νιώθουν πολύ σφιχτό τον κόλπο της. «Οι άντρες συζητάνε γι’ αυτή την αίσθηση αλλά δεν έχω με τι να συγκριθώ, όπως οι περισσότερες, έτσι δεν ξέρεις αν ο κόλπος σου είναι αρκετά σφιχτός ή όχι».\nΥπάρχουν κι άλλες γυναίκες που ανησυχούν όπως η Anna. Σε μια έρευνα του 2019 ως προς τη στάση απέναντι στον κόλπο, η Refinery29 διαπίστωσε ότι 32% των γυναικών ένιωσαν σε κάποια φάση εξαιτίας κάτι που τους είπαν ότι ο κόλπος τους δεν ήταν φυσιολογικός. Έτσι, κάποιες έκαναν ακραία πράγματα για να πετύχουν υποτίθεται παρθενικούς κόλπους. Στις αρχές του μήνα γράφτηκε στους Sunday Times ότι επεμβάσεις ανάπλασης υμένα γίνονται σε πάνω από 20 κλινικές της Harley Street, που χρεώνουν μέχρι 3.000 λίρες (=3.600 ευρώ) για τη διαδικασία. Η επέμβαση υπόσχεται να αναπλάσει τον υμένα χρησιμοποιώντας ιστό από το σώμα, επαναφέροντάς τον στην παρθενική του κατάσταση. Αν και ο υμένας –ένα λεπτό κομματάκι ιστού που καλύπτει το άνοιγμα του κόλπου– μπορεί να σπάσει σε πολλές μη σεξουαλικές δραστηριότητες, φαίνεται ότι για κάποιους δείχνει σεξουαλική αγνότητα\nΕνώ ένα πρόσφατο αίτημα του Freedom of Information στο NHS αποκάλυψε ότι πάνω από 50% των γυναικών που το έκαναν προσδιορίζονταν ως πιστές (και ο χριστιανισμός και ο το ισλάμ είναι κατά του προγαμιαίου σεξ) δεν έχουν να κάνουν όλες οι ανησυχίες με την πίστη. Πέρσι τον Νοέμβριο, ο rapper T.I. μπήκε στα πρωτοσέλιδα αφότου είπε ότι συνόδευσε την έφηβη κόρη του στον γιατρό για να τσεκάρει ότι υμένας της ήταν ακόμα άθικτος – ενδεικτικό ενός καλού γονέα και καλά.\nΟι Σκέψεις μιας Καρκινοπαθούς Τελικού Σταδίου\nΕίναι σαφές ότι υπάρχει εμμονή στην κοινωνία με τους παρθενικούς κόλπους, αλλά από πού προκύπτει; Οι σεξουαλικές εκπαιδεύετριες, Florence Barkway και Reed Amber, από το Λονδίνο, γνωστές και ως Come Curious, πιστεύουν ότι προκύπτει από το πορνό. «Η ιδέα ενός πολύ σφιχτού κόλπου και του παρθενικού ιδανικού προκύπτουν από αυτά που βλέπουμε στο πορνό», λέει η Amber. «Πάντα θεωρείται και λίγο αστείο, λένε π.χ. κάποιοι "δεν ένιωθα τίποτα" και με αυτά τα πράγματα έχουμε μεγαλώσει».\nΗ Barkway συμπληρώνει ότι ένας άλλος παράγοντας είναι η έλλειψη σεξουαλικής αγωγής. «Μας έδειξαν ένα διάγραμμα πέους, ένα διάγραμμα αιδοίου. Κανείς δεν είπε ποτέ ότι δεν είναι όλα στο ίδιο μέγεθος, σχήμα ή ότι δεν είναι το ίδιο σφιχτά. Κάποιες γυναίκες έχουν πολύ πιο σφιχτούς κόλπους από άλλες, αλλά πρέπει να βρουν τι είδους διείσδυση τους αρέσει».\nΜε μια έρευνα στο Google -«πώς να σφίξει ο κόλπος σου»- εμφανίζονται πολλές προτάσεις για σπιτικά μίγματα, για πλύσεις με αλάτι, σόδα, ξύδι και χυμό λεμόνι. Πολύ κακές ιδέες, όλες. Υπάρχουν επίσης χάπια, τζελ, κρέμες που λένε ότι σφίγγουν τον κόλπο και συρρικνώνουν τα χείλη στην παρθενική τους κατάσταση. Πουλιούνται σε σάιτ με σεξουαλικά προϊόντα, τα πλασάρουν ως μη χειρουργική επιλογή για γυναίκες που ανησυχούν για τη χαλαρότητα του κόλπου τους και υποτίθεται ότι λειτουργούν προκαλώντας πρήξιμο των κολπικών τοιχωμάτων.\nΜιλώντας στο VICE το 2017 για την ασφάλεια τέτοιων προϊόντων, ο Michael Krychman, γυναικολόγος, είπε ότι είναι όλα επικίνδυνα.\nΠαρά τους αμφίβολους ισχυρισμούς, η 51χρονη Maria μου λέει ότι μπήκε στον πειρασμό να αγοράσει ένα τζελ, αφού διάβασε ένα άρθρο στην Daily Mail. «Εξεπλάγην που δεν είχα ξανακούσει γι’ αυτά. Νομίζω ότι πολλές γυναίκες αγχώνονται, ιδίως μετά από ένα διαζύγιο. Η κόρη μου, μου είπε για τις ασκήσεις kegel. Θέλεις μια σεξουαλική εμπειρία να είναι όσο καλύτερη γίνεται».\nΠολλές κριτικές εστιάζουν στην ανδρική απόλαυση. Κάποια λέει ότι ο άντρας της εξεπλάγη, ενώ άλλη λέει ότι το έχει χρησιμοποιήσει μόλις δυο φορές και δεν θέλει να συνηθίσει ο άντρας της να είναι τόσο σφιχτό. Όμως η Barkway επισημαίνει ότι πιο σφιχτός κόλπος δεν σημαίνει απαραιτήτως καλύτερη σεξουαλική εμπειρία για τις γυναίκες. «Μπορεί να είναι κακό, ιδίως αν ο σύντροφος έχει πολύ μεγάλο πέος ή πάσχεις από κολεόσπασμο».\nΗ Amber πιστεύει ότι η εμμονή με τους σφιχτούς κόλπους μπορεί να έχει σημαντικές επιπτώσεις στον τρόπο που οι γυναίκες βλέπουν το σώμα τους. «Καταστρέφει τον τρόπο που βλέπουμε τον εαυτό μας και πόσο σιγουριά νιώθουμε για τα γεννητικά μας όργανα», λέει. «Οι γυναίκες δεν πρέπει να χρησιμοποιούν επικίνδυνα πράγματα για να σφίξουν τους κόλπους τους επειδή δεν χρειάζονται σφίξιμο».\nΑυτό μπορεί να ισχύει, αλλά μέχρι να λύσουμε την εμμονή της κοινωνίας με τη γυναικεία παρθενία –και την έλλειψη περιεκτικής σεξουαλικής εκπαίδευσης στο σχολείο– οι νέες γυναίκες θα συνεχίσουν να βομβαρδίζονται με μηνύματα που λένε ότι κάτι δεν πάει καλά με τον κόλπο τους.\nTagged:Pornosex educationBody PositivityκόλποπαρθενίαΠροϊόντα Σύσφιξηςκρέμες


Η Ryanair πάει...Black Friday με απίστευτα χαμηλές τιμές!\nΗ Ryanair πάει…Black Friday με απίστευτα χαμηλές τιμές!\nΨάχνετε τις καλύτερες προσφορές πτήσεων για την Black Friday; Πέρσι η Ryanair πραγματοποίησε ένα υπερθέαμα εκπτώσεων Black Friday που κράτησε για μία εβδομάδα και φέτος σχεδιάζει να προσφέρει ακόμη μεγαλύτερες και καλύτερες προσφορές πτήσεων.\nΤο 2017, η Ryanair για την Black Friday προσέφερε εκπτώσεις έως και 20% στις πτήσεις και ναύλους που ξεκινούσαν από 19,99.\nΠότε θα ξεκινήσουν οι εκπτώσεις για την Black Friday 2018 στη Ryanair;\nΟι εκπτώσεις για την Black Friday 2018 στη Ryanair θα ξεκινήσουν τα μεσάνυχτα της Πέμπτης 22 Νοεμβρίου και θα διαρκέσουν 24 ώρες, αλλά εάν αυτές δεν σας αρκούν και χρειάζεστε περισσότερες προσφορές σε απίστευτα χαμηλές τιμές, ρίξτε μια ματιά στις προσφορές πτήσεών μας για τη Cyber Monday.\nΤι είδους εκπτώσεις Black Friday έχει πραγματοποιήσει η Ryanair στο παρελθόν;\nΤο 2017 στην Black Friday της Ryanair προσφέρθηκαν τα εξής:\nΕκπτώσεις Black Friday της Ryanair – Απίστευτες προσφορές σε πτήσεις για το 2017\nΟι ταξιδιωτικές προσφορές Black Friday είναι ασυναγώνιστες. Έχουν όμως τόσες πολλές προσφορές πτήσεων καθημερινά που 1 ημερολογιακή ημέρα δεν είναι πλέον αρκετή. Για τον λόγο αυτό, προσφέρουν μια καταπληκτική εβδομάδα εκπτώσεων Black Friday! Από τις 20 έως τις 26 Νοεμβρίουκαι κατά τη διάρκεια των εκπτώσεων Black Friday, έχουμε μια νέα προσφορά πτήσης για εσάς καθημερινά. Οι πτήσεις διατίθενται για ταξίδια από τον Δεκέμβριο του 2017 έως τον Ιούνιο του 2018, ανάλογα με την προσφορά. Φροντίστε να δράσετε γρήγορα, γιατί οι καθημερινές προσφορές πτήσεων εξαντλούνται πολύ γρήγορα.\nΕάν επιθυμείτε να εκμεταλλευτείτε παρόμοιες προσφορές πτήσεων για την Black Friday 2018, απλά αποθηκεύστε αυτή την σελίδα στους σελιδοδείκτες σας και επιστρέψτε την Παρασκευή, 23 Νοεμβρίου 2018, δηλαδή την Black Friday, για τις χαμηλότερες και καλύτερες προσφορές πτήσεων που έγιναν ποτέ.\n*Βέβαια δεν χρειάζεται να περιμένετε για την Black Friday 2018, καθώς η Ryanair έχει ήδη τις καλύτερες τιμές και τις φθηνότερες πτήσεις από Θεσσαλονίκη. Ξεκινήστε τις κρατήσεις και εξοικονομήστε σήμερα.


Εσείς που θέλετε να πάτε στην πορεία του Πολυτεχνείου - lastpoint.gr\n17/11/2020 19/11/2020 0 Σχόλια\tΑΠΟΨΕΙΣ, ΚΟΙΝΩΝΙΚΑ, ΠΑΠΟΥΤΣΗ, Πολυτεχνείο\nΠαιδιά! Εσείς που θέλετε να πάτε στην πορεία του Πολυτεχνείου\nΕσείς που βράζει το αίμα σας και θέλετε κάπως να επαναστατήστε ,εσείς που επιδιώκουν τα αποκόμματα όπως το νύκτα 25 να σας εκμεταλλευτούν με την πορεία.\nΜη μυρίζετε ξεθυμασμένες κολόνιες. Δεν τιμάμε τις επετείους με πορείες μέσα στις ασθένειες. Πήγαμε και εμείς σε άλλες εποχές, γιατί πιστεύαμε ότι κάναμε κάτι σημαντικό για τη χώρα.\nΑυτοί θέλουν ψήφους και πάνε να δείξουν κάποιους όγκους ατόμων. Ακόμα και χωρίς τον ιό δεν έπρεπε να πάτε, αν πράγματι τιμούσατε τους νεκρούς και την επέτειο του Πολυτεχνείου.\nΓιατί; Γιατί αυτοί που πρωταγωνίστησαν έχοντας τότε λίγη ιδεολογία, αλλά μέσα στο μυαλό τους το ατομικό τους συμφέρον, ξεφλουδίστηκαν από μόνοι τους και δεν χαίρουν εκτίμησης από την κοινωνία, αν και έβγαλαν χρήματα μέσω αυτής της οδού.\nΔεν τους θεωρεί έντιμους και ιδεολόγους ο κόσμος, αλλά συμφεροντολόγους. Καμία σχέση με τους πρωταγωνιστές για υπεράσπιση της χώρας της 25ης Μαρτίου και της 28ης Οκτωβρίου.\nΗ κοινωνία τους πρωταγωνιστές του Πολυτεχνείου τους απαξιώνει. Βρείτε κάτι άλλο να κάνετε για να διαπρέψετε στην κοινωνία , μη σας εκμεταλλεύονται αυτοί οι οποίοι δεν έχουν καμία σχέση με την επέτειο, γιατί τότε μερικοί απ’ αυτούς , έλλειπαν έξω και έκαναν εντελώς διαφορετική ζωή.\nΕίναι φαιδρό από μόνο του, αν έχετε σεβασμό στη μέρα. Υπάρχει και ένας επί πλέον λόγος που τα αριστερά κόμματα δεν έχουν την πνευματικότητα να τον καταλάβουν.\nΌταν τιμάμε κάτι με τη ψυχή μας, δεν είναι ανάγκη να πάμε στον ίδιο τον χώρο, αν έχουμε έντονη σκέψη για αυτό ,όταν υπάρχουν ασθένειες.\nΤα ερτζιανά τηλεπαθητικά κύματα δεν επηρεάζονται από αποστάσεις. Μπορεί να είναι ο άλλος στο άλλο άκρο της γης και με τη σκέψη σου, να τον τιμάς περισσότερο απ ότι με τη φυσική σου παρουσία.\nΕίναι εξ αποστάσεως , αλλά όχι μέσω της τεχνολογίας. Είναι με τη δύναμη του Νου που είναι πιο δυνατή από την τεχνολογία.\nΑν έχετε σεβασμό στη μέρα και δεν είστε χρησιμοθήρες βέβαια, αν έχετε ενδιαφέροντα και δε θέλετε να σας εκμεταλλεύονται , τιμήστε τη μέρα με διαλογισμό. Δύσκολο ναι, είναι όμως για πνευματικά άτομα, όχι για αριστερά (αντίθετα του πνευματικών) που πάνε να καπηλευτούν και να θηρέψουν ψηφαλάκια σαν τα κοράκια.\n← Σχέδιο χάους από τον Τσίπρα\nΤι θα έλεγε ο Ανδρέας Λεντάκης για το Πολυτεχνείο; →\nΑς μιλήσουμε με συγκεκριμένες προτάσεις για τους Έλληνες πομάκους της Θράκης\n21/08/2019 10/05/2020 0\n10/06/2021 13/06/2021 0


Η έκθεση για το Χρήμα που καθηλώνει. – Αττικη Γη\nPosted on 11 Δεκεμβρίου, 2017 6 Φεβρουαρίου, 2018 από attikigh\nΗ έκθεση για το Χρήμα που καθηλώνει.\nΗ έκθεση παρουσιάζει 85 νομίσματα από τη θρυλική συλλογή της Αlpha Bank και 159 αντικείμενα. Η ιδέα και ο συντονισμός ήταν του Νίκου Σταμπολίδη και της Δήμητρας Τσαγκάρη, οι οποίοι είχαν και την επιμέλεια της έκθεσης μαζί με τον Γιώργο Τασούλα. Στο πωλητήριο του Μουσείου δημιουργήθηκε μια ειδική σειρά αντικειμένων εμπνευσμένων από την έκθεση. Συνεχίζεται ως τις 15 Απριλίου 2018.\nΠηγή: Protagon, Κατερίνα I. Ανέστη\nKατηγορίεςΕπιχειρηματικότητα ΕτικέτεςΜουσείο Κυκλαδικής Τέχνης,Νίκος Σταμπολίδης,Νομίσματα,Σύμβολα,νομισματική συλλογή\nΠροηγούμενο άρθροΠροηγούμενο Κι αν ο Οθωνας δεν είχε έρθει στην Ελλάδα;\nΕπόμενο άρθροΕπόμενη Μέντης Μποσταντζόγλου 1918 – 1995 «Cherchez να φαμ!»


Παραδοσιακά Trend - MT4 δείκτες\nΑρχική MT4 δείκτες Παραδοσιακά Trend\nΙουν 5, 2018\nΒάζει τα δεδομένα τάσεων σε ένα εύκολο να απεικονίσει bar. Το μπλε είναι μέχρι, το κόκκινο είναι κάτω. Λειτουργεί σε οποιαδήποτε χρονική.\nΔείκτης Τάσεων με ένα πλήθος ρυθμίσεων. Εμφανίζει την κατεύθυνση (κόκκινος) και τη δύναμη (μπλε) της τάσης ως δίχρωμο ιστόγραμμα. Οι κύριες ενδείξεις είναι η διέλευση του από τη γραμμή μηδέν, φθάνοντας σε νέο υψηλό / χαμηλό, απόκλιση.\nΑν το κόκκινο γράφημα είναι μεγαλύτερη από το μηδέν και μεγαλώνει – πάει bullish (εάν ταυτόχρονα το μπλε γράφημα είναι μικρότερη του μηδενός και οι πτώσεις – η ανοδική τάση γίνεται όλο και ισχυρότερη)\nΑν το κόκκινο γράφημα είναι μικρότερη του μηδενός και πτώσεις – πάει bearish (αν την ίδια στιγμή το μπλε γράφημα είναι μεγαλύτερη από το μηδέν και μεγαλώνει – η πτωτική πορεία γίνεται όλο και ισχυρότερη)\nΚοινές παράμετροι – παράμετροι που επηρεάζουν και τις δύο γραμμές:\n“Εφαρμόζω σε”. Η βάση για τον υπολογισμό δείκτη. Σε αυτή την περίπτωση είναι η τιμή – Κοντά, Ανοίξτε κ.λπ..\nΠαράμετροι της γραμμής κατεύθυνσης τάση (κόκκινη γραμμή). Η κατεύθυνση τάση στην iTrend υπολογίζεται με βάση την Συγκροτήματα τεχνικός δείκτης Bollinger, και ως εκ τούτου η κατεύθυνση τάση iTrend έχει τις ίδιες ρυθμίσεις όπως Bollinger Bands:\n“Τρόπος”. Καθορίζει τη γραμμή Ζώνες Bollinger να χρησιμοποιήσετε για τον υπολογισμό της iTrend: Κύριος, Πάνω ή κάτω.\n“Περίοδος”. Η περίοδος του δείκτη iTrend\n“Απόκλιση”. Η απόκλιση του δείκτη iTrend\nΠαράμετροι της γραμμής δύναμης τάσης (μπλε γραμμή). Η γραμμή της δύναμης τάση στην iTrend υπολογίζεται με βάση τις τεχνικές δείκτες από τον Αλέξανδρο Γέροντα – Αρκούδες δύναμης και ισχύος Bull\n“Περίοδος”. Η της γραμμής τάσης iTrend.\nΠαραδοσιακά Trend είναι ένα Metatrader 4 (MT4) δείκτης και η ουσία του δείκτη forex είναι να μετατρέψει τη συσσωρευμένη δεδομένων ιστορία.\nΠαραδοσιακά Trend παρέχει μια ευκαιρία για τον εντοπισμό διάφορες ιδιαιτερότητες και τα πρότυπα στη δυναμική των τιμών που είναι αόρατα με γυμνό μάτι.\nΠώς να εγκαταστήσετε Παραδοσιακά Trend.mq4?\nΚατεβάστε Παραδοσιακά Trend.mq4\nΑντιγράψτε Παραδοσιακά Trend.mq4 να Metatrader Directory σας / εμπειρογνώμονες / Δείκτες /\nΚάντε δεξί κλικ στο Παραδοσιακό Trend.mq4\nΔείκτης Παραδοσιακά Trend.mq4 είναι διαθέσιμη στις Διάγραμμα σας\nΠώς να αφαιρέσετε Παραδοσιακά Trend.mq4 από Metatrader σας 4 Διάγραμμα?\nΠροηγούμενο άρθροδύναμη Arrow


Voliotaki: Ημαθία - ΣΟΚάρουν οι αποκαλύψεις: Άγνωστος βιασμός πίσω από τη διπλή αυτοκτονία στις ράγες\nη ψυχή του 18χρονου, που δεν άντεξε και αποφάσισε να δώσει τέλος στη ζωή του, παρασύροντας άθελά του στον θάνατο και την κολλητή του φίλη.\nΟπως αποκαλύπτει η εφημερίδα «Freddo», το άτυχο αγόρι πριν από ενάμιση χρόνο είχε πέσει θύμα βιασμού από 45χρονο στη Θεσσαλονίκη.\nΣύμφωνα με την εφημερίδα το παιδί δεχόταν αφόρητες πιέσεις να ανακαλέσει την κατάθεσή του για το βιασμό, ενώ μεγάλωνε σε ένα δύσκολο οικογενειακό περιβάλλον.\nΤο περιστατικό σημάδεψε το μικρό αγόρι παρά τη βοήθεια που είχε βρει από τη μικρή Εύα. Αξιωματικός της αστυνομίας ανέφερε στην εφημερίδα ότι δεν υπήρχε ερωτική σχέση ανάμεσα στα δύο παιδιά, ενώ οι έρευνες συνεχίζονται...\nH 17χρονη κοπέλα αυτοκτόνησε ανήμερα της 28ης Οκτωβρίου. Έπεσε στις σιδηροδρομικές γραμμές μεταξύ Αλεξάνδρειας - Παλαιοχωρίου και διαμελίστηκε από διερχόμενη αμαξοστοιχία.\nΑπό την πρώτη στιγμή, συγγενείς της άτυχης κοπέλας, είχαν αποκαλύψει πως η 17χρονη υπήρξε σύντροφος του νεαρού που διαμελίστηκε στις 21 Σεπτεμβρίου 2016 στην περιοχή της Κορυφής Ημαθίας. Το γεγονός συνέτριψε ψυχολογικά την κοπέλα η οποία οδηγήθηκε στο απονενοημένο διάβημα...


Τα 10 καλύτερα ξενοδοχεία κοντά σε: Magic Sands\nΤα καλύτερα ξενοδοχεία κοντά σε: Magic Sands, Καϊλούα-Κόνα\nAli'i Drive, Καϊλούα-Κόνα, Νήσου Χαβάη, HI 96740\nMagic Sands: Διαβάστε κριτικές\nΦίλτροΣε οποιαδήποτε απόσταση από: Magic Sands\n1,2 χλμ. από Magic Sands\n1,3 χλμ. από Magic Sands\n1,9 χλμ. από Magic Sands\n1,8 χλμ. από Magic Sands\n8,8 χλμ. από Magic Sands\n21,3 χλμ. από Magic Sands\n33,7 χλμ. από Magic Sands\n32,7 χλμ. από Magic Sands\n34,4 χλμ. από Magic Sands\n33,5 χλμ. από Magic Sands\n37,2 χλμ. από Magic Sands\n44,3 χλμ. από Magic Sands\n73,0 χλμ. από Magic Sands\n1,5 χλμ. από Magic Sands


Αντικατάσταση κάδων απορριμμάτων στον Δήμο Τρίπολης – Ειδήσεις και νέα της Πελοποννήσου και όλης της Ελλάδας\nΤοποθετήθηκαν κυρίως σε κεντρικούς δρόμους της πόλης\nΟ Δήμος Τρίπολης προμηθεύτηκε εβδομήντα (70) μεταλλικούς κάδους απορριμμάτων, οι οποίοι τοποθετούνται κυρίως σε κεντρικούς δρόμους της πόλης. Επιπλέον, ξεκίνησαν οι διαδικασίες ώστε τους επόμενους τέσσερις μήνες να προχωρήσει η προμήθεια για άλλους 140 μεταλλικούς κάδους. Στο αμέσως επόμενο χρονικό διάστημα, θα ανατεθεί η επισκευή φθαρμένων μεταλλικών κάδων στο σύνολο του Δήμου Τρίπολης, ενώ στο τέλος Μαρτίου, είναι προγραμματισμένη η παραλαβή ενός καινούργιου απορριμματοφόρου, με χρήματα τα οποία εξασφάλισε η σημερινή δημοτική αρχή. Επιπρόσθετα, θα παραληφθούν καινούργια καλαθάκια για τα κεντρικά σημεία της πόλης, με σκοπό να αντικαταστήσουν τα υπάρχοντα. Να υπογραμμισθεί ότι δέκα κάδοι απορριμμάτων αποσύρθηκαν για να ζωγραφιστούν, όπως συνέβη και με άλλους κάδους στο πρόσφατο παρελθόν, κάτι που μόνο θετικά σχόλια απέσπασε από τους δημότες της πόλης. Τέλος, προχωρά η αγορά νέου απορριμματοφόρου που παράλληλα θα χρησιμοποιηθεί και ως πλυστικό μηχάνημα με δυνατότητα να καθαρίζει 40 κάδους την ημέρα.


Αν υπήρχε έξυπνο κράτος... | Η ΡΟΔΙΑΚΗ\nΑν υπήρχε έξυπνο κράτος...\nΗμερομηνία 02/08/18 18:55\nΤου Βασίλη Σ. Κανέλλη, από τα ΝΕΑ\nΑπό την Τρίτη ξεκίνησε σε διάφορα σημεία της Ανατολικής Αττικής η χορήγηση του πρώτου βοηθήματος για τους πυρόπληκτους. Το 5χίλιαρο συν κάποια 650 ευρώ που δίνονται από την περιφέρεια, για τα πρώτα έξοδα των ανθρώπων που έχασαν συγγενείς, φίλους περιουσίες.\nΧωρίς μεγάλη ταλαιπωρία κι ευτυχώς χωρίς τη γραφειοκρατία να καλύπτει τα πάντα, ακόμη και τον πόνο και την αγωνία αυτών των ανθρώπων.\nΩστόσο, γιατί κάθε φορά που συμβαίνει μια εθνική καταστροφή το κράτος, ανεξαρτήτως κυβέρνησης, λειτουργεί με τον ίδιο ακριβώς τρόπο; Αντιδρά με τις ίδιες ακριβώς κινήσεις;\nΔηλαδή, δίνουμε 3χίλιαρα ή 5χίλαρα, υποσχόμαστε διορισμούς στο δημόσιο, μοριοδοτούμε τα παιδιά για είσοδο στα Πανεπιστήμια, ανακοινώνουμε πολλές δόσεις στις πληρωμές των φόρων και εισφορών και τέλος δεσμευόμαστε για ένα μεγαλόπνοο σχέδιο ανοικοδόμησης που συνήθως δε γίνεται ποτέ και που τελικά μένει στο επίπεδο των άτοκων δανείων τα οποία δεν αποπληρώνονται ποτέ.\nΑραγε για τη μεγάλη καταστροφή στο Μάτι και το Νέο Βουτζά δεν μπορούσαν να κάνουν την έκπληξη; Δεν μπορούσαν να ανακοινώσουν κάτι διαφορετικό;\nΓια παράδειγμα: Εχουν καταστραφεί χιλιάδες σπίτια, πολλά εκ των οποίων ήταν πρώτες κατοικίες. Ανθρωποι που από τη Δευτέρα το βράδυ φιλοξενούνται σε συγγενείς και φίλους ή σε ξενοδοχεία μη έχοντας σπίτι, ρούχα, άλλα προσωπικά αντικείμενα.\nΔεν θα μπορούσε η κυβέρνηση να παραχωρήσει για όσο χρονικό διάστημα πρέπει σπίτια από τα εκατοντάδες που έχει στο κρατικό χαρτοφυλάκιο; Κατοικίες που μένουν κλειστές και ρημάζουν και οι οποίες ανήκουν σε τράπεζες δεν θα μπορούσαν να δοθούν για διαμονή σε όσους έχασαν το σπίτι τους στην Ανατολική Αττική;\nΑν υπήρχε κράτος για να σκεφτεί διαφορετικά δεν θα πήγαινε στον ΟΔΔΗΧ να πάρει αυτοκίνητα που σαπίζουν και να τα δώσει σε όσους έχασαν τα δικά τους Ι.Χ.;\nΠόση δηλαδή σκέψη χρειάζεται για ένα τόσο εύκολο μέτρο; Ακόμη, έχουν προνοήσει οι τράπεζες και οι άλλοι κρατικοί φορείς να δημιουργήσουν τμήματα άμεσης και χωρίς καμιά καθυστέρηση εξυπηρέτησης των πληγέντων; Καλά είναι και τα 5χίλιαρα, καλές και οι προσλήψεις.\nΌμως, αυτή την ώρα υπάρχει μεγάλη ανάγκη για έξυπνες λύσεις, για βοήθεια που δεν θα περιορίζεται στα γνωστά και τετριμμένα μέτρα που ανακοινώνει κάθε κυβέρνηση όταν βρίσκεται ενώπιον μιας καταστροφής. Αν υπήρχε λίγη φαντασία στην εξουσία ίσως το ελληνικό κράτος να ήταν πιο φιλικό προς τον πολίτη. Ειδικά έπειτα από μια τέτοια φοβερή τραγωδία.\n15/12 - 13:50:01-17692\n14/12 - 13:25:01-15770\n14/12 - 11:40:02-8783\n17/12 - 10:35:01-8418\n16/12 - 13:45:01-3552\n17/12 - 12:05:01-3462


Ενδιαφέρον εταρειών για headquartering στην Κύπρο, προτάσεις Invest Cyprus για αναθεώρηση πλαισίου εργοδότησης\nΑνοδικές τάσεις επικρατούν σήμερα στο κυπριακό Χρηματιστήριο, με τον Γενικό Δείκτη να καταγράφει στις 12:46 κέρδη σε ποσοστό 0,48% και να κινείται στις 66,94 μονάδες.\nΤην ίδια ώρα, ο Δείκτης FTSE/CySE 20 παρουσίαζε παρόμοια αύξηση 0,47% βρισκόμενος στις 40,24 μονάδες. Η αξία των συναλλαγών διαμορφωνόταν στα €135.815.\nΑπό τους επιμέρους χρηματιστηριακούς δείκτες, της Κύριας Αγοράς καταγράφει κέρδη σε ποσοστό 0,71%, ζημιές καταγράφει Εναλλακτική Αγορά σε ποσοστό 0,36% και τα Ξενοδοχεία σε ποσοστό 1,17%, ενώ οι Επενδυτικές παραμένουν αμετάβλητες.\nΤο μεγαλύτερο επενδυτικό ενδιαφέρον προσελκύουν οι τίτλοι της Τράπεζας Κύπρου με όγκο συναλλαγών αξίας €61.374 (άνοδος 1,43%), της Ελληνικής Τράπεζας με €32.241 (άνοδος 1,18%), της εταιρίας Τσιμεντοποιία Βασιλικού με €16.513 (πτώση 0,91%), της Δήμητρα Επενδυτικής με €11.124 (χωρίς μεταβολή) και της LOUIS PLC με €2.185 (άνοδος 3,60%).\nΑπό τις μετοχές που τυγχάνουν διαπραγμάτευσης, 5 κινούνται ανοδικά, 3 πτωτικά, ενώ 5 παραμένουν αμετάβλητες. Ο αριθμός των συναλλαγών ανέρχεται στις 92.


Citi: Η εμπιστοσύνη επέστρεψε - Έρχεται αναβάθμιση της ελληνικής οικονομίας - ΑΓΟΡΕΣ - XrimaOnline.gr\nCiti: Η εμπιστοσύνη επέστρεψε - Έρχεται αναβάθμιση της ελληνικής οικονομίας\nΑΓΟΡΕΣ UPD 13:02 26/09/19, 12:56\n«Η εμπιστοσύνη επέστρεψε». Αυτό είναι το μήνυμα, που εκπέμπει η Citi για την Ελλάδα επί κυβέρνησης του Κυριάκου Μητσοτάκη μέσω της νέας έκθεσής της για τις προοπτικές της παγκόσμιας οικονομίας.\nΟ οίκος, μάλιστα, αναθεωρεί ανοδικά τις εκτιμήσεις του για την ανάπτυξη της ελληνικής οικονομίας, τονίζοντας πως η χώρα έχει αλλάξει σελίδα μετά τις εκλογές.\nΣύμφωνα με τη Citi, η ΝΔ κέρδισε τις εκλογές με τη δέσμευση για μεγάλες φορολογικές περικοπές και για φιλο-επενδυτική στάση.\nΌπως τονίζει, οι πολιτικοί κίνδυνοι έχουν μειωθεί σημαντικά σε σχέση με τέσσερα χρόνια πριν, ενώ η δημοσιονομική πολιτική είναι ήδη λιγότερο περιοριστική.\nΟ οίκος υπογραμμίζει ότι οι βελτιωμένες προοπτικές ανάπτυξης που έχουν πλέον δημιουργηθεί για τη χώρα, ενδέχεται να επαρκούν για να οδηγήσουν σε περαιτέρω αναβαθμίσεις της πιστοληπτικής αξιολόγησης της Ελλάδας από τους οίκους.\nΗ βελτίωση της οικονομικής εμπιστοσύνης και οι καλύτερες από τις αναμενόμενες δημοσιονομικές επιδόσεις έχουν συμβάλει στην αποκατάσταση ενός βαθμού εμπιστοσύνης μεταξύ των ξένων επενδυτών στην ελληνική οικονομία.\nΤο πραγματικό ΑΕΠ επιταχύνθηκε στο 1,9% το 2018 και η Citi αναμένει ότι η ανάπτυξη θα κινηθεί στο 1,8% το 2019 και στο 1,9% 2020, έναντι του 1,4% και του 1,5% αντίστοιχα, που την τοποθετούσε πριν, προχωρώντας έτσι σε αναβάθμιση κατά 0,4% των προβλέψεών της για τη διετία 2019-2020.\nΗ πρόσφατη ενίσχυση του καταναλωτικού κλίματος, σε συνδυασμό με την πλήρη κατάργηση των capital controls και μια ελαφρώς πιο διευκολυντική δημοσιονομική πολιτική, θα στηρίξουν την εγχώρια ζήτηση, σημειώνει.\nΠαράλληλα, όπως επισημαίνει η αμερικάνικη τράπεζα, τα σχέδια των ΤΧΣ και ΤτΕ για τα κόκκινα δάνεια, εάν εφαρμοστούν, ενδέχεται να ενισχύσουν σημαντικά την εγχώρια ρευστότητα.


Κρήτη: Τον βρήκε νεκρό ο γείτονάς του\nΚυρ. 13 ΙΟΥ 21 17:12\n26.12.2019 - 09:17\nΜπροστά στο άψυχο σώμα ενός άνδρα βρέθηκε χθες το μεσημέρι κάτοικος στη Σητεία.\nΣύμφωνα με πληροφορίες ο άνδρας που βρέθηκε νεκρός ήταν ένας 56χρονος Ιταλός.\nΤον άτυχο άνδρα εντόπισε ο γείτονάς του ο οποίος τον αναζήτησε.\nΠήγε στο σπίτι του και όταν μπήκε μέσα, βρέθηκε μπροστά στο άψυχο σώμα του.\nΟι ίδιες πληροφορίες λένε ότι ο 56χρονος αντιμετώπιζε προβλήματα υγείας.\n13.06.2021 - 14:10\nΕξιχνιάστηκαν, τρείς (3) υποθέσεις κλοπών - διαρρήξεων που διαπράχθηκαν σε Ι.Χ αυτοκίνητα, στα Χανιά.\nΕπιπλέον οι δύο αλλοδαποί συνελήφθησαν διότι κατά την διάρκεια του ελέγχου τους αντιστάθηκαν σθεναρά.\nΑφαίρεσαν μεταξύ άλλων το χρηματικό ποσό των 4.400 ευρώ, 250 λίρες Αγγλίας, κοσμήματα, ηλεκτρονικούς υπολογιστές, είδη ρουχισμού, διάφορα αντικείμενα και προσωπικά έγραφα\nΑναλυτικότερα σύμφωνα με το δελτίο τύπου της αστυνομίας:\nΕξιχνιάστηκαν χθές, 12.06.2021 το πρωί, από αστυνομικούς της Υποδιεύθυνσης Ασφάλειας Χανίων, τρείς (3) υποθέσεις κλοπών- διαρρήξεων σε οχήματα που διαπράχθηκαν σε περιοχή του Δήμου Χανίων. Για τις υποθέσεις αυτές σχηματίστηκε δικογραφία σε βάρος δύο αλλοδαπών κατηγορούμενων για διακεκριμένες περιπτώσεις κλοπών.\nΕιδικότερα, από την 05.06.2021 έως και την 10.06.2021 άγνωστοι δράστες αφαίρεσαν συνολικά από τρία (3) Ι.Χ αυτοκίνητα το χρηματικό ποσό των 4.400 ευρώ, 250 Λίρες Αγγλίας, τρείς (3) ηλεκτρονικούς υπολογιστές (laptop), είδη ρουχισμού, διάφορα αντικείμενα και προσωπικά έγγραφα.\nΑπό την εμπεριστατωμένη έρευνα και προανάκριση της ανωτέρω Υπηρεσίας και ύστερα από την κατάλληλη αξιοποίηση στοιχείων, προέκυψε ότι οι ανωτέρω αλλοδαποί είχαν διαπράξει τις εν λόγω κλοπές.\nΑπό αστυνομικούς της ανωτέρω Υπηρεσίας, εντοπίστηκε σε περιοχή του Δήμου Χανίων ο ένας εκ των αλλοδαπών και σε έλεγχο που πραγματοποιήθηκε βρέθηκαν στην κατοχή του και κατασχέθηκαν το χρηματικό ποσό των 635 ευρώ και κινητό τηλέφωνο.\nΑκολούθησε έρευνα σε δωμάτιο ξενοδοχείου στο οποίο διέμεναν, όπου εντοπίστηκε και ο έτερος αλλοδαπός στην κατοχή του οποίου βρέθηκε και κατασχέθηκε το χρηματικό ποσό των 980 ευρώ και κινητό τηλέφωνο.\nΗ προανάκριση συνεχίζεται από την Υποδιεύθυνση Ασφάλειας Χανίων, ενώ οι συλληφθέντες με την σε βάρος τους σχηματισθείσα δικογραφία, θα οδηγηθούν στον κ. Εισαγγελέα Πλημμελειοδικών Χανίων.


Ο ΕΟΔΥ το απόγευμα της Πέμπτης 22 Απριλίου ανακοίνωσε ότι τα νέα εργαστηριακά επιβεβαιωμένα κρούσματα της νόσου που καταγράφηκαν τις τελευταίες 24 ώρες είναι 2.759, εκ των οποίων 2 εντοπίστηκαν κατόπιν ελέγχων στις πύλες εισόδου της χώρας. Ο συνολικός αριθμός των κρουσμάτων ανέρχεται σε 326.395 (ημερήσια μεταβολή +0.9%), εκ των οποίων 51.3% άνδρες. Με βάση τα επιβεβαιωμένα κρούσματα των τελευταίων 7 ημερών, 55 θεωρούνται σχετιζόμενα με ταξίδι από το εξωτερικό και 2.872 είναι σχετιζόμενα με ήδη γνωστό κρούσμα.\nΟ αριθμός των ασθενών που νοσηλεύονται διασωληνωμένοι είναι 822 (62.8% άνδρες). Η διάμεση ηλικία τους είναι 68 έτη. To 85.8% έχει υποκείμενο νόσημα ή/και ηλικία 70 ετών και άνω. Από την αρχή της πανδημίας έχουν εξέλθει από τις ΜΕΘ 1.986 ασθενείς. Οι εισαγωγές νέωνασθενών Covid-19 στα νοσοκομεία της επικράτειας είναι 468 (ημερήσια μεταβολή-15.83%). Ο μέσος όρος εισαγωγών του επταημέρου είναι 492 ασθενείς. Η διάμεση ηλικία των κρουσμάτων είναι 44 έτη (εύρος 0.2 έως 106 έτη), ενώ η διάμεση ηλικία των θανόντων είναι 79 έτη (εύρος 0.2 έως 106 έτη).


Στους δρόμους του κόσμου τ.143 | Δρόμος της Αριστεράς\nΑρχική διεθνή Στους δρόμους του κόσμου τ.143\nΙσλαμιστές εναντίον εργατών στην Τυνησία\nΣτην Τύνιδα ισλαμιστές χτύπησαν μέλη της Συνομοσπονδίας Εργατών Τυνησίας οι οποίοι πραγματοποιούσαν συγκέντρωση μνήμης της 60ής επετείου της δολοφονίας του ιδρυτή της Συνομοσπονδίας Φάρχατ Χάτσετ. Οι ισλαμιστές φαίνεται να είναι οπαδοί του κόμματος Αλ Νάχντα που είναι τώρα στην εξουσία. Ωστόσο το κόμμα καταδίκασε την επίθεση. Η βιαιότητα αυτή ήρθε σε συνέχεια μικρότερων επιθέσεων ισλαμιστών σε συγκεντρώσεις που διοργανώνει η Συνομοσπονδία.\nΑπό την πρόσφατη ισραηλινή επίθεση στη Γάζα οι νεκροί έφτασαν τους 177 και οι τραυματίες ξεπέρασαν τους 1.000. Από αυτούς 33 νεκροί ήταν παιδιά, όπως και 274 τραυματίες. Μετά το αποτέλεσμα αυτό, συνάντηση είχαν προχθές στο Βερολίνο Μέρκελ και Νετανιάχου.\nΛίγες μέρες μετά την εκεχειρία στη Γάζα, η Γερμανίδα καγκελάριος, προετοιμάζοντας την επίσκεψη Νετανιάχου, δήλωσε ότι «το Ισραήλ δεν έχει μόνο το δικαίωμα, αλλά και την υποχρέωση να προστατεύει τους πολίτες του». Κάλυψε έτσι πλήρως την κτηνώδη επίθεση του Ισραήλ. «Η ασφάλεια του Ισραήλ αποτελεί δέσμευση για τη Γερμανία, που στηρίζει πάντα το εβραϊκό κράτος», υποστήριξε η καγκελάριος. Έτσι, το μεν Ισραήλ καλύπτει το νεοχιτλερικό γεωπολιτικό του ρόλο πίσω από το ολοκαύτωμα των Εβραίων κατά τον Β’ Παγκόσμιο Πόλεμο, η δε Γερμανία καλύπτει τη γεωπολιτική της επιλογή πρόσδεσης με το Ισραήλ στην Ανατ. Μεσόγειο και Μ. Ανατολή, πίσω από την ενοχή της Γερμανίας για το ολοκαύτωμα των Εβραίων. Ιστορική ευαισθησία…`\nΚραυγή αγωνίας από Ινδιάνους της Βραζιλίας\nΟι Ινδιάνοι της μεγαλύτερης χώρας της Λατινικής Αμερικής, της Βραζιλίας, απαιτούν την ξεκάθαρη χάραξη των συνόρων των εδαφών τους, τα οποία συνεχώς συρρικνώνονται καθώς υφίστανται την εισβολή υλοτόμων και κτηνοτρόφων. Συγκεκριμένα, ηγέτες από 70 κοινότητες γηγενών, κυρίως από τη δυτική πολιτεία του Μάτο Γκρόσο Ντο Σουλ, επέδωσαν ψήφισμα με τα αιτήματά τους στο Κογκρέσο, στο προεδρικό γραφείο και στο Ανώτατο Δικαστήριο, την Τρίτη. Το έγγραφο συνυπογράφουν περισσότεροι από 20.000 άνθρωποι, ανάμεσά τους επιφανείς διανοούμενοι, όπως ο Νόαμ Τσόμσκι και ο ουρουγουανός συγγραφέας Εντουάρντο Γκαλεάνο. Κατά τη διάρκεια τελετής στο Κογκρέσο, ο Λάντιο Βερόν, ηγέτης της φυλής Γκουαρανί-Καϊόβα, τόνισε ότι πολλά μέλη της φυλής του εγκατέλειψαν τα εδάφη τους στο Μάτο Γκρόσο Ντο Σουλ, ως αποτέλεσμα της εισβολής των ιδιοκτητών τεράστιων ράντσων. Τα ράντσα, όπως ανέφερε, «καταστρέφουν τα ποτάμια, τα δάση και δηλητηριάζουν τα εδάφη μας». Οι περιβαλλοντικές πιέσεις που δέχεται η Αμαζονία αυξάνονται τα τελευταία χρόνια, περίοδος κατά την οποία η Βραζιλία σημείωσε μεγάλους ρυθμούς οικονομικής ανάπτυξης.\nΑπεργία των εργατών γης στη Νότια Αφρική\nΣε ένα από τα θερμά σημεία εργατικών κινητοποιήσεων παγκοσμίως αναδεικνύεται η Νότια Αφρική τους τελευταίους μήνες. Αυτήν τη φορά, εργάτες γης σε διάφορες περιοχές του Δυτικού Ακρωτηρίου της χώρας, απεργούν διακεκομμένα από τα μέσα Νοεμβρίου. Η απεργία ξεκίνησε αυθόρμητα και ήρθε ως απάντηση στην εξαθλίωση που υφίστανται για δεκαετίες από τους λευκούς φάρμερ και από μία κυβέρνηση που αρνούνταν να ακούσει τα αιτήματά τους και να ασχοληθεί με την κατάσταση της υπαίθρου, κατάσταση που χαρακτηρίζεται από παντελή έλλειψη οποιουδήποτε δικαιώματος και πενιχρές αμοιβές. Οι άγριες κινητοποιήσεις άφησαν πίσω τους 2 νεκρούς και αρκετά αμπέλια πυρπολημένα, σε μια περίοδο φόρτου εργασίας, την εποχή του τρύγου. Πρέπει να σημειωθεί ότι οι συλλογικές κινητοποιήσεις των εργατών γης στη χώρα είναι κάτι καινοφανές. Υπό την απειλή η απεργία να ξαναρχίσει, η αγροτική οργάνωση Agri ανακοίνωσε ότι θα διαπραγματευτεί με το εργατικό συνδικάτο Cosatu, στη βάση των διεκδικήσεων των εργατών, οι οποίοι απαιτούν αύξηση του μεροκάματου από 8 σε 17 δολάρια. Αν οι διαπραγματεύσεις αποβούν άκαρπες μέχρι τις 9 Ιανουαρίου, η απεργία θα ξαναρχίσει.


Απάντησε στους επικριτές του ο Σάντος\nΚυριακή 3 Ιουλίου 2016 11:00\nΈχει γίνει το ανέκδοτο της διοργάνωσης, όμως αν ο Πορτογάλος τελικά καταφέρει να σηκώσει την κούπα, θα είναι αυτός που θα γελάσει τελευταίος....\nΟ λόγος για τον Φερνάντο Σάντος, ο οποίος έχει φέρει την Πορτογαλία στα ημιτελικά της διοργάνωσης του Euro της Γαλλίας, δίχως καν να σημειώσει νίκη ακόμα.\nΔεν είναι όμως μόνο αυτό το περίεργο της υπόθεσης, διότι ξέχωρα από το ενδιαφέρον αυτό στατιστικό, ο Πορτογάλος τεχνικός έχει «συγκεντρώσει» ουκ ολίγους επικριτές λόγω του μη ελκυστικού τρόπου παιχνιδιού, με τον οποίο αγωνίζεται η ομάδα του.\nΣχετικά με το γεγονός αυτό βέβαια, ο Φερνάντο Σάντος είχε να δώσει την απάντησή του:\n«Ειλικρινά δεν με νοιάζει αν κάνουμε καλό ή κακό παιχνίδι. Αυτό που με νοιάζει είναι να φτάσουμε στον τελικό και να νικήσουμε» ήταν το σχόλιο του Σάντος, ο οποίος για μια ακόμη φορά ρωτήθηκε για τον... αντιποδοσφαιρικό τρόπο με τον οποίο οι Πορτογάλοι έχουν φτάσει μέχρι τα ημιτελικά της διοργάνωσης.\n«Αν θα μου άρεσε να παίζουμε ωραίο ποδόσφαιρο; Προφανώς και θα το ήθελα, αλλά ανάμεσα στο να παίζω ωραία και να είμαι ήδη σπίτι μου και στο να παίζω άσχημα και να είμαι ακόμα εδώ προτιμώ το δεύτερο» συμπλήρωσε ο Σάντος κάνοντας πολλούς να... σωπάσουν!


Αντίπαλος του Προέδρου ο Αναστασιάδης: Οι δυο όψεις και η απουσία ψυχραιμίας - Apopseis\napopseisΚυπριακό, Αναστασιάδης, featured, Τουρκία, Άιντα, πολιτική, Ακιτζί\nΜε τα ξεσπάσματα, τους θυμούς, τους τσακωμούς πολιτική δεν ασκείται. Επίσης, δεν ασκείται πολιτική για το εθνικό θέμα για εσωτερική κατανάλωση και εκ του ασφαλούς. Όπως εκ του ασφαλούς ήταν το… ξύλο που δόθηκε από τη Λευκωσία στον Έσπεν Μπαρθ Άιντε. Τώρα που φεύγει (ο Άιντε) ανακάλυψε ο Πρόεδρος της Δημοκρατίας ότι κινείτο σε βάρος μας, δεν έδινε τη σωστή, πραγματική εικόνα. Το γεγονός ότι ο Νορβηγός διπλωμάτης τον έσυρε, ακολουθώντας και τις επιθυμίες του Ακιντζί, σε δύο Νέες Υόρκες, δύο Μοντ Πελεράν και δύο Πενταμερείς, αυτό δεν έγινε με το ζόρι. Όταν, όμως, όλα αυτά τα έλεγε ο Έλληνας υπουργός Εξωτερικών Νίκος Κοτζιάς υπήρχε στη Λευκωσία εκνευρισμός γιατί τους χαλούσε το πάρτι και την ατζέντα, που τότε ήταν διαφορετική από τη σημερινή. Η δημοσιοποίηση ή όχι των πρακτικών μιας συγκεκριμένης συνάντησης, στην προκειμένη περίπτωση του δείπνου το τελευταίο βράδυ της κατάρρευσης, ως κίνηση, συνδέεται με την αξιοπιστία του Προέδρου της Δημοκρατίας.\nΗ απόφαση, προσωπική ως φάνηκε, με οργίλο ύφος, στη διάρκεια εκδήλωση των Κερυνειωτών, λήφθηκε για να απαντήσει στον Άιντε αλλά και εσωτερικά στους αντιπάλους του, που τον αμφισβητούσαν για την εικόνα που έδινε ως προς τα επισυμβάντα στο Κραν Μοντάνα. Από τη μια ήταν η εκδοχή της Λευκωσίας, αυτή που έδινε ο Πρόεδρος, και από την άλλη του Άιντε, της Τουρκίας και άλλων. Η επιβεβαίωση της εκδοχής δεν μπορεί να γίνεται με μη συμφωνημένα πρακτικά. Εάν αμφισβητείται η εκδοχή, τότε αυτό που κυρίως αμφισβητείται είναι η αξιοπιστία της πλευράς που κινείται με βασικό χαρακτηριστικό την απουσία ψυχραιμίας και την έλλειψη σεβασμού προς τα διπλωματικά θέσμια.\nΟ Πρόεδρος της Δημοκρατίας κινείται παρορμητικά και πολλές φορές χάνει την ψυχραιμία του. Αυτά τα χαρακτηριστικά είναι πολύ κακοί σύμβουλοι σε διαπραγματεύσεις. Όπως κάκιστος σύμβουλος είναι ο πανικός. Οι χειρισμοί γίνονται διαβάζοντας τον αντίπαλο –και όχι στα κουτουρού– αξιολογώντας ψύχραιμα τα δεδομένα και γνωρίζοντας τα όρια των ενεργειών που μπορούν να γίνουν. Στο Κραν Μοντάνα, όπως και μετά την κατάρρευση της Πενταμερούς Διάσκεψης, έγιναν από τη Λευκωσία χειρισμοί που μοιάζουν με σκοτσέζικο ντους. Από τη μια, φωνές, επιθέσεις, «σκληρή γραμμή» και, από την άλλη, υποχωρήσεις, που γίνονται ενδεχομένως για λόγους τακτικής, μένουν, όμως, ως κεκτημένο στη διαδικασία. Πέραν, βέβαια, του ότι είναι πρόδηλο πως η υιοθέτησή τους και η συμπερίληψή τους σε ένα πλαίσιο συμφωνίας θα οδηγήσει σε ένα δυσλειτουργικό μόρφωμα ή, ακριβέστερα, έκτρωμα. Συνεπώς, υπάρχει σαφώς μια διπλή εικόνα που αφορά τους χειρισμούς. Από τη μια, η διαχείριση των ξεσπασμάτων που κατά κανόνα καταλήγουν σε αναδίπλωση και, από την άλλη, η τακτική που διέπεται από διαχρονικές ιδεοληπτικές πρακτικές.\nΕίναι προφανές πως όλες οι κινήσεις από το Μοντ Πελεράν και εντεύθεν, τον περασμένο Ιανουάριο, συνδέονται από τρίτους και με τις επερχόμενες προεδρικές εκλογές στην Κύπρο. Είτε ισχύει αυτό, είτε όχι, είναι σαφές πως μέχρι τότε θα υπάρξουν κινήσεις στο Κυπριακό. Οι ουσιαστικότερες, ωστόσο, θα γίνουν μετά τις εκλογές γιατί, όπως λένε και οι τρίτοι, θα είναι το πεδίο πιο ελεύθερο. Ως προς τον Πρόεδρο Αναστασιάδη, που διαμορφώνει σχεδιασμούς επανεκλογής, είναι σαφές πως στις εκλογές του 2013, όταν μοίραζε πολλά… «δεσμεύομαι», αντίπαλός του ήταν μια διακυβέρνηση που ήθελε… να αποχωρήσει. Σήμερα ο μεγαλύτερός του αντίπαλος είναι ο ίδιος του εαυτός.


Η νονά της Τζωρτζίνας μίλησε με δάκρυα στα μάτια στον ΑΝΤ1. “Θα τη ρώταγα… γιατί μου έκανες τέτοιο κακό;”. Αυτή η απορία βαραίνει την φίλη του ζευγαριού που είχε αναλάβει τον ρόλο της νονάς της Τζωρτζίνας. Η γυναίκα στάθηκε κοντά στην οικογένεια αυτά τα χρόνια και έζησε από κοντά τις τραγωδίες, όταν το ένα κοριτσάκι πέθαινε μετά το άλλο.\n“Μου είναι αδιανόητο ότι έχει γίνει κάτι τέτοιο. Βρίσκομαι σε σοκ. Είμαι συντετριμμένη, δεν μπορούσα να φανταστώ ότι η μάνα κάνει κακό στο παιδί. Δεν γίνεται η μάνα να κάνει κακό στο παιδί… δεν γίνεται. Ήμουν σίγουρη, επειδή η μάνα ήταν δίπλα. Ότι το παιδί είναι προστατευμένο και είναι ασφαλές”, δήλωσε η νονά της Τζωρτζίνας στον ΑΝΤ1.\nΑναφέρει ότι η Ρούλα Πισπιρίγκου την κάλεσε πριν από μία εβδομάδα και αποκαλύπτει τον διάλογό τους. “Με κάλεσε μία εβδομάδα πριν και μου είπε ότι: ‘είναι όλα καθαρά, μείνε ήσυχη, είναι όλα καθαρά’. Και της λέω δεν φοβόμουν τίποτα, δεν φοβόμουν κάτι, δεν θεωρώ πως κάποιος έχει σκοτώσει το παιδί. ‘Ε ναι… Αυτό σου λέω” μου λέει. Και πρόσθεσε: ‘Τελικά δεν είναι το έγκλημα του αιώνα!’”, τόνισε η γυναίκα.\nΗ νονά μιλούσε στο τηλέφωνο με την 33χρονη μάνα, όταν άκουσε να χτυπά το μηχάνημα υποστήριξης από το δωμάτιο νοσηλείας, ζητώντας την να φωνάξει τους γιατρούς. Λίγο μετά, το κοριτσάκι κατέληξε.\n“Υπάρχει λόγος μια μάνα να σκοτώσει το παιδί της; Μπορεί μια μάνα να έχει σκοτώσει το παιδί της; Και γιατί… Πώς μπορεί να μου έχει προξενήσει εμένα τόσο πόνο; Γιατί ένα χρόνο γι’ αυτό το παιδί έκλαιγα κάθε ημέρα”, ξέσπασε η νονά της Τζωρτζίνας.\n“Το παιδί αυτό το είχα σαν δικό μου παιδί και ταράχτηκα σαν να ήταν το δικό μου παιδί εκείνη την ώρα. Φυσικά δεν μπορούσα να διανοηθώ τι είχε επέμβει και χτυπούσε το μηχάνημα του παιδιού”, κατέληξε.\nΗ γυναίκα είναι πιθανόν να κληθεί από τις Αρχές ώστε να δώσει κατάθεση για την υπόθεση που συγκλονίζει την κοινή γνώμη.


Συγκινητικό: Γυναίκα με σύνδρομο Down έγινε δασκάλα Zumba! (Βίντεο) | Showbiz\nΣυγκινητικό: Γυναίκα με σύνδρομο Down έγινε δασκάλα Zumba! (Βίντεο)\nΕίναι η πρώτη στις ΗΠΑ που πήρε άδεια διδασκαλίας.\nYulissa Arescurenaga παραδίδει μάθημα Zumba μπροστά σε δεκάδες μαθητές, που ακολουθούν τις κινήσεις της με ενθουσιασμό και προσήλωση. Θα μπορούσε να είναι μια ακόμα τυπική σκηνή από γυμναστήριο, αν η Yulissa δεν ήταν η πρώτη δασκάλα Zumba στις ΗΠΑ με σύνδρομο Down.\nΠρόσφατα κυκλοφόρησε ένα βίντεο στο Facebook που τη δείχνει να καθοδηγεί ένα πλήθος με αυτοπεποίθηση. Έχει άλλωστε μεγάλη εμπειρία: Έκανε το πρώτο της μάθημα Zumba το 2008 και κόλλησε αμέσως με τη συγκεκριμένη μορφή άσκησης. «Η Zumba είναι για όλους, όλοι μπορούν να το κάνουν. Δεν νιώθεις ότι γυμνάζεσαι. Είναι σαν να βρίσκεσαι σε πάρτι» είπε σε παλαιότερη συνέντευξή της στο Today.\nΜε το που ήρθε λοιπόν σε επαφή για πρώτη φορά με τη Zumba, το έβαλε στόχο να γίνει δασκάλα. Το κορίτσι, που κατάγεται από το Περού αλλά ζει στις ΗΠΑ, άρχισε να προπονείται καθημερινά στο σπίτι της, έως και έξι ώρες την ημέρα.\nΤο κορίτσι, που κατάγεται από το Περού αλλά ζει στις ΗΠΑ, άρχισε να προπονείται καθημερινά στο σπίτι της, έως και έξι ώρες την ημέρα.\nΤέσσερα χρόνια μετά, το 2012, κατάφερε να εξασφαλίσει την πολυπόθητη άδεια διδασκαλίας. Η μητέρα της, Marlene Palomino, είπε στο Today ότι η κόρη της αγαπάει τόσο πολύ αυτό που κάνει, που κάθε φορά που ξεκινάει η μουσική, αρχίζει να λάμπει. «Απολαμβάνει να κάνει τους άλλους να χαμογελούν» σχολίασε η Palomino.\nΗ φήμη της Yulissa εκτοξεύτηκε όταν ταξίδεψε στην Αλάσκα για να παραδώσει μαθήματα χορού. Η ιστορία της άλλωστε είναι μια ακόμα επιβεβαίωση ότι οι άνθρωποι με σύνδρομο Down μπορεί να καταφέρουν πολύ περισσότερα από όσα μπορούμε, ίσως, να φανταστούμε. Σήμερα, όπως επιβεβαιώνει και το βίντεο, η Arescurenaga διδάσκει μεγάλες τάξεις, αλλά και μαθητές με αναπηρίες.\nΔες το βίντεο της Yulissa Arescurenaga:


ΜΙΛΓΟΥΟΚΙ ΜΠΑΚΣ Archives - maksports.gr\nAll posts tagged "ΜΙΛΓΟΥΟΚΙ ΜΠΑΚΣ"\n/ 24 ώρες ago\nTo τηλεοπτικό πρόγραμμα της ημέρας (17/1)-Στην ΕΡΤ3 το Απόλλωνας Πατρών-Παναθηναϊκός\nΔείτε το σημερινό τηλεοπτικό πρόγραμμα: 19.00, VTB League Ζενίτ Αγ. Πετρούπολης-ΤΣΣΚΑ Μόσχας COSMOTE SPORT 8HD 20.00, Basket League Απόλλωνας Πατρών-Παναθηναϊκός ΕΡΤ3...\nΤα highlights του Γιάννη απέναντι στους Ράπτορς (video)\nΔεν τα κατάφεραν χθες οι Μιλγουόκι Μπακς κόντρα τους Τορόντο Ράπτορς και ηττήθηκαν με 96-103 εντός έδρας, με το Τορόντο Ράπτορς να κάνει...\nΤο τηλεοπτικό πρόγραμμα της ημέρας (15/1)-Στην ΕΡΤ3 το Ολυμπιακός-Ιωνικός Νικαίας\nΔείτε το τηλεοπτικό πρόγραμμα της ημέρας: 17.00, Τουρκία Νταρουσάφακα-Γαλατάσαραϊ COSMOTE SPORT 4HD 20.00, Basket League Ολυμπιακός-Ιωνικός Νικαίας ΕΡΤ3 01.00 (ξημερώματα 16/01), ΝΒΑ Μιλγουόκι Μπακς-Τορόντο Ράπτορς COSMOTE SPORT...\nNBA: Βρέθηκαν πλαστά δαχτυλίδια του πρωταθλήματος των Bucks!\nΤεράστια επιτυχία των αστυνομικών δυνάμεων\nΤο double double του Γιάννη Αντετοκούνμπο κόντρα στους Χόρνετς (video)\nΟι Χόρνετς επικράτησαν των Μιλγουόκι Μπακς με 103-99, με το Γιάννη Αντετοκούνμπο να κάνει double double καθώς σημείωσε 26 πόντους και...\nΤο τηλεoπτικό πρόγραμμα της ημέρας\nΔείτε το τηλεοπτικό πρόγραμμα της ημέρας: 02.00 (ξημερώματα 11/01), ΝΒΑ Σάρλοτ Χόρνετς-Μιλγουόκι Μπακς COSMOTE SPORT 4HD 02.30 (ξημερώματα 11/01), ΝΒΑ Μπόστον...\nΤο καταιγιστικό double double του Γιάννη στην ήττα των Μπακς από τους Χόρνετς με 114-106 (video)\nΤρομερή εμφάνιση του Γιάννη Αντετοκούνμπο στην ήττα των Μπακς από τους Σάρλοτ Χόρνετς με 114-106. Ο Έλληνας αθλητής των “ελαφιών” πέτυχε...\nΗ τρομερή εμφάνιση του Γιάννη κόντρα στους Νετς! (video)\nΜία ακόμα μεγάλη εμφάνιση από το Γιάννη Αντετοκούνμπο στη νίκη των Μπακς μέσα στο Μπρούκλιν με 109-121. Ο Έλληνας σούπερ σταρ...\nΝετς-Μπακς 109-121: Γιόρτασε στο Μπρούκλιν ο Γιάνναρος (vids)\nΟι ελλιπείς Μιλγουόκι Μπακς του εορτάζοντα Γιάννη Αντετοκούνμπο επιβλήθηκαν με 121-109 των Μπρούκλιν Νετς του Κέβιν Ντουράντ στο Barclays Center. Οι...\nΟι ευχές των Μπακς στον Αντετοκούνμπο: “Σπίτι χωρίς Γιάννη, προκοπή δεν κάνει…” (pic)\nΟι Μιλγουόκι Μπακς συνηθίζουν να κάνουν αναρτήσεις στα ελληνικά, ελέω Γιάννη Αντετοκούνμπο, αλλά σήμερα (7/1) έφτασαν σε άλλο επίπεδο! “Χρόνια καλά...\nΟ Σ.Ε.Ο. Κοζάνης διοργανώνει την Κυριακή 23.1.2022 εξόρμηση στo όρος Σκοπός (κορυφή Γκιοζ Τεπέ)\nΠρώτο 50- του Απόλλωνα Oscar κόντρα στον Παναθηναϊκό ΟΠΑΠ μετά το 1973\nΤα βάζει και στο…μπάσκετ ο Κέβιν Ντε Μπρόινε!\nMikey Williams, ο μαθητής που ήδη άλλαξε την ιστορία του NCAA\nΦριντέτ: Βγάζει εφαρμογή με μαθήματα μπάσκετ


Handelsblatt: O Τσίπρας πρέπει να παρουσιάσει έργο - Fpress.gr\nHandelsblatt: O Τσίπρας πρέπει να παρουσιάσει έργο\n«O Τσίπρας πρέπει τώρα να παρουσιάσει έργο» είναι ο τίτλος ρεπορτάζ της Handelsblatt και η εφημερίδα σημειώνει: «Είναι μια κατάσταση déja-vu, όπως τόσο συχνά έχει συμβεί τα τελευταία έξι χρόνια. Η κυβέρνηση και πάλι κλινήρης απέναντι στους δανειστές».\nΗ εφημερίδα του Ντίσελντορφ σημειώνει λίγο πιο κάτω : «Ο Τσίπρας βρίσκεται υπό αυξανόμενη πίεση. Δεν πρόκειται μόνο για την έγκριση της δανειακής δόσης. Ακόμα και η ανακεφαλοποίηση των τραπεζών βρίσκεται στον αέρα. Ιδιώτες πιστωτές μπορεί να δείχνουν μεγάλο ενδιαφέρον για την αύξηση του κεφαλαίου αλλά θέλουν να συμπράξουν, μόνο εάν τα χρηματοδοτικά κενά καλυφθούν με χρήματα του δημοσίου. Για το λόγο αυτό διατίθενται δέκα δισεκατομμύρια ευρώ από τον Ευρωπαϊκό Μηχανισμό Στήριξης (ESM). Τα χρήματα όμως μπορούν να δοθούν μόνο εάν υλοποιηθούν οι μεταρρυθμίσεις που εκκρεμούν».\nΚαι η Handelsblatt καταλήγει «Ο πρωθυπουργός Αλ. Τσίπρας τόνισε στο υπουργικό συμβούλιο την ανάγκη μεγάλων μεταρρυθμίσεων. Μέσα στο Νοέμβριο η κυβέρνηση θα πρέπει να συμφωνήσει με τους εκπροσώπους των δανειστών σε έναν ακόμα κατάλογο μέτρων. Θα περιλαμβάνει νέες περικοπές στις συντάξεις και αύξηση της φορολογίας για τους αγρότες. Για τον Τσίπρα θα γίνεται όλο και πιο δύσκολο να εφαρμόσει τις μεταρρυθμίσεις. Υποσχέθηκε στους εκλογείς του το τέλος της λιτότητας και τώρα θα πρέπει να προχωρήσει σε νέες περικοπές. Για την Πέμπτη τα συνδικάτα καλούν σε γενική απεργία».\nΈφυγε ένα σημαντικός πολιτικός και ένας εντυπωσιακός άνθρωπος\nΤο θέμα που κυριαρχεί στον γερμανικό τύπο, με πολυσέλιδα αφιερώματα σε κάθε εφημερίδα, είναι ο θάνατος του Χέλμουτ Σμιτ, ενός από τους σημαντικότερους πολιτικούς της μεταπολεμικής Γερμανίας. Η Frankfurter Allgemeine Zeitung στην πρώτη της σελίδα φιλοξενεί σχόλιο και επιχειρεί την σύγκριση με άλλους καγκελαρίους: «Δεν πλησίασε σε πολιτική απόδοση ούτε τον Κόνραντ Αντενάουερ ούτε τον Χέλμουτ Κολ, δεν τον θαύμαζαν τόσο πολύ όσο τον Βίλι Μπράντ, δεν ήταν τόσο οικείος όσο ο Γκέρχαρντ Σρέντερ και δεν είχε τόσο αυτοέλεγχο όπως η Άνγκελα Μέρκελ. Κι όμως ήταν καλύτερος από όλους γιατί συνδύαζε την κομψότητα με την εξουσία».\nΗ Süddeutsche Zeitung αναφερόμενη σε παλαιότερες εποχές που ο Χέλμουτ Σμιτ ήταν καγκελάριος και οι ιδεολογικές αντιπαραθέσεις μεταξύ των κομμάτων ήταν πολύ έντονες, γράφει: «Ήταν μια άλλη εποχή, ήταν μια εποχή πόλωσης. Δεν εύχεται κανείς να γυρίσει οπωσδήποτε. Εύχεται όμως να γυρίσει η εποχή που η συμμετοχή στις εκλογές σημείωνε ρεκόρ. Και για κάτι τέτοιο χρειάζεται κανείς πολιτικούς σαν τον Χέλμουτ Σμιτ».\nΤέλος, η General Anzeiger της Βόννης σχολιάζει: «Ο Σμιτ παρέμεινε πάντα πιστός σε αυτά που πίστευε, δεν κολάκευσε ποτέ ούτε φίλους ούτε εχθρούς, ακόμα και αν το επέβαλε το πνεύμα των καιρών. Ήταν με την θετική έννοια ‘ασυμβίβαστος’. Άνθρωποι με πεποιθήσεις τις οποίες υπερασπίζονται ακόμα και όταν αυτές δεν τους ευνοούν είναι σπάνιοι στην πολιτική. Ο Χέλμουτ Σμιτ ήταν ένα σημαντικός πολιτικός και ηγέτης και ένας εντυπωσιακός άνθρωπος».


Τροχαίο με νεκρό, στην Χαλκιδική - OΛΑ ΘΕΣΣΑΛΟΝΙΚΗ !!! Τροχαίο με νεκρό, στην Χαλκιδική | OΛΑ ΘΕΣΣΑΛΟΝΙΚΗ !!!\nΤροχαίο με νεκρό, στην Χαλκιδική\nΣοβαρό τροχαίο σημειώθηκε μετά τις 6.30 το απόγευμα, χτες Τρίτη, έξω από τη Νικήτη στο ρεύμα προς Θεσσαλονίκη.\nΣύμφωνα με τις πρώτες πληροφορίες δύο οχήματα συγκρούστηκαν πλαγιομετωπικά σε σημείο όπου υπάρχει επικίνδυνη στροφή, κάτω από αδιευκρίνιστες συνθήκες. Μετά τη σύγκρουση το ένα όχημα έφυγε από το δρόμο και αφού συγκρούστηκε με κολόνα φωτισμού, έπεσε κάτω από το δρόμο. Το δεύτερο όχημα, στο οποίο επέβαινε τετραμελής οικογένεια Ρουμάνων, μετά τη σύγκρουση σταμάτησε δεξιά του δρόμου.\nOΛΑ ΘΕΣΣΑΛΟΝΙΚΗ !!!: Τροχαίο με νεκρό, στην Χαλκιδική